02020X1223 — MT — 09.06.2021 — 001.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument

Emendat bi:









▼B

Regolament tan-NU Nru 44 — Dispożizzjonijiet uniformi dwar l-approvazzjoni ta’ apparat tat-trażżin għall-okkupanti tfal f’vetturi motorizzati (“Sistemi tat-Trażżin għat-Tfal”) [2020/1223]

Li jinkorpora t-test validu kollu sa:

Is-Suppliment 17 tas-serje ta’ emendi 04 – Data tad-dħul fis-seħħ: 29 ta’ Mejju 2020

KONTENUT REGOLAMENT 1. Kamp ta’ applikazzjoni 2. Definizzjonijiet 3. Applikazzjoni għall-approvazzjoni 4. Immarkar 5. Approvazzjoni 6. Speċifikazzjonijiet ġenerali 7. Speċifikazzjonijiet partikolari 8. Deskrizzjoni tat-testijiet 9. Rapporti tat-test tal-approvazzjoni tat-tip u tal-kwalifikazzjoni tal-produzzjoni 10. Modifiki u estensjoni tal-approvazzjoni tat-tip ta’ sistema tat-trażżin għat-tfal 11. Kwalifikazzjoni tal-produzzjoni 12. Konformità tal-produzzjoni u t-testijiet ta’ rutina 13. Penali għan-nuqqas ta’ konformità tal-produzzjoni 14. Produzzjoni mwaqqfa għalkollox 15. Struzzjonijiet 16. Ismijiet u indirizzi tas-Servizzi Tekniċi responsabbli mit-twettiq tat-testijiet tal-approvazzjoni, u tal-Awtoritajiet tal-Approvazzjoni tat-Tip 17. Dispożizzjonijiet tranżizzjonali ANNESSI 1 Komunikazzjoni 2 Arranġamenti tal-marki tal-approvazzjoni 3 L-arranġament tal-apparat għat-test tar-reżistenza għat-trab 4 Test tal-korrużjoni 5 It-test tal-brix u tal-microslip 6 Deskrizzjoni tat-trolley 7 Kurva tad-deċellerazzjoni jew tal-aċċellerazzjoni tat-trolley, bħala funzjoni tal-ħin 8 Deskrizzjoni tat-manikini 9 Test tal-impatt frontali ma’ ostakolu 10 Proċedura tat-test tal-impatt minn wara 11 Ankraġġi addizzjonali meħtieġa biex it-trażżin għat-tfal tal-kategorija semiuniversali jintrabat ma’ vetturi motorizzati 12 Siġġu 13 Ċinturin tas-sikurezza standard 14 Skema tal-approvazzjoni tat-tip (flow chart ISO 9002:2000) 15 Noti ta’ spjegazzjoni 16 Kontroll tal-konformità tal-produzzjoni 17 Test tal-materjal li jassorbi l-enerġija 18 Il-metodu li bih tiġi stabbilita l-erja tal-impatt tar-ras tal-apparati b’appoġġ għad-dahar, u għad-definizzjoni tad-daqs minimu tal-ġwienaħ tal-ġnub għal apparat li jħares lura 19 Deskrizzjoni tal-ikkundizzjonar tal-aġġustaturi armati direttament fuq it-trażżin għat-tfal 20 Apparat tipiku tat-test tar-reżistenza tal-bokkla 21 Installazzjoni tat-test dinamiku tal-ħbit 22 Test tal-blokka tal-parti ta’ isfel tat-torso 23 Apparati għall-applikazzjoni tat-tagħbija 24 Il-fjammabbiltà tal-materjali maħsuba biex jintużaw f’sistemi tat-trażżin għat-tfal inkorporati

1. KAMP TA’ APPLIKAZZJONI

1.1. Dan ir-Regolament japplika għas-sistemi tat-trażżin għat-tfal li huma adatti biex jiġu installati f’vetturi motorizzati li għandhom tliet roti jew aktar, u li mhumiex maħsuba biex jintużaw ma’ sits li jintlewew (li jintrefgħu) jew li jħarsu lejn il-ġnub.

2. DEFINIZZJONIJIET

Għall-finijiet ta’ dan ir-Regolament:

2.1. Sistema tat-trażżin għat-tfal (“trażżin”) tfisser arranġament ta’ komponenti li jistgħu jinkludu t-taħlita ta’ ċineg jew komponenti flessibbli b’bokkla li torbot, apparat għall-aġġustament, partijiet ta’ twaħħil u f’ċerti każijiet b’apparat supplimentari bħal carrycot, benniena għat-trabi li tinġarr, siġġu supplimentari u/jew ilqugħ mill-impatt, li jistgħu jintrabtu ma’ vettura motorizzata. Din tkun iddisinjata b’tali mod li jitnaqqas ir-riskju ta’ feriment għal min jilbisha, fil-każ ta’ kolliżjoni jew ta’ deċellerazzjoni f’daqqa tal-vettura, billi tillimita l-mobbiltà tal-ġisem ta’ min jilbisha.

“ISOFIX” hija sistema għall-konnessjoni ta’ sistemi tat-trażżin għat-tfal mal-vetturi, li għandha ankraġġi riġidi fil-vettura, żewġ konnessjonijiet riġidi korrispondenti fuq is-sistema tat-trażżin għat-tfal, u mezz biex jiġi limitat ix-xengil ta’ rotazzjoni (pitch rotation) tas-sistema tat-trażżin għat-tfal.

2.1.1. It-trażżin għat-tfal jaqa’ f’ħames “gruppi tal-massa”:

2.1.1.1. Il-grupp 0 għal tfal li jiżnu inqas minn 10 kg;

2.1.1.2. Il-grupp 0+ għal tfal li jiżnu inqas minn 13-il kg;

2.1.1.3. Il-grupp I għal tfal li jiżnu bejn 9 kg u 18-il kg;

2.1.1.4. Il-grupp II għal tfal li jiżnu bejn 15-il kg u 25 kg;

2.1.1.5. Il-grupp III għal tfal li jiżnu bejn 22 kg u 36 kg.

2.1.1.6. ISOFIX child restraint systems fall into 7 ISOFIX size classes described in UN Regulation No. 16, Annex 17, Appendix 2:







A - ISO/F3: CRS (sistema tat-trażżin għat-tfal) għal tfal li għadhom kemm telqu jimxu, għall-għoli kollu, li tħares ’il quddiem B - ISO/F2: CRS għal tfal li għadhom kemm telqu jimxu, għal għoli mnaqqas, li tħares ’il quddiem B1 - ISO/F2X: CRS għal tfal li għadhom kemm telqu jimxu, għal għoli mnaqqas, li tħares ’il quddiem C - ISO/R3: CRS għal tfal li għadhom kemm telqu jimxu, ta’ daqs sħiħ, li tħares lura D - ISO/R2: CRS għal tfal li għadhom kemm telqu jimxu, ta’ daqs imnaqqas, li tħares lura E - ISO/R1: CRS għat-trabi, li tħares lura F - ISO/L1: CRS f’pożizzjoni li tħares lateralment lejn ix-xellug (carrycot) G - ISO/L2: CRS f’pożizzjoni li tħares lateralment lejn il-lemin (carrycot)







Grupp tal-massa Kategorija tad-daqs ISOFIX 0 - sa 10 kg F ISO/L1 G ISO/L2 E ISO/R1 0+ - sa 13-il kg C ISO/R3 D ISO/R2 E ISO/R1 I - minn 9 sa 18-il kg A ISO/F3 B ISO/F2 B1 ISO/F2X C ISO/R3 D ISO/R2

2.1.2. It-trażżin għat-tfal jaqa’ f’erba’ “kategoriji”:

2.1.2.1. A "universal" category for use as specified in paragraphs 6.1.1., 6.1.3.1., and 6.1.3.2. on most vehicle seat positions, and in particular those which have been assessed according to UN Regulation No. 16, - as being compatible with such a category of child restraint;

2.1.2.2. Kategorija “ristrett” għall-użu kif speċifikat fil-paragrafi 6.1.1. u 6.1.3.1. għall-pożizzjonijiet tas-sits indikati għal tipi ta’ vetturi partikolari kif indikat jew mill-manifattur tat-trażżin għat-tfal jew mill-manifattur tal-vettura:

2.1.2.3. Kategorija “semiuniversali” għall-użu kif speċifikat fil-paragrafi 6.1.1. u 6.1.3.2.;

2.1.2.4. Kategorija “vettura speċifika” għall-użu jew:

2.1.2.4.1. Fuq tipi speċifiċi ta’ vettura, f’konformità mal-paragrafi 6.1.2. u 6.1.3.3.; jew

2.1.2.4.2. Bħala trażżin għat-tfal “inkorporat” (built in).

2.1.3. Is-sistema taż-żamma tas-sistemi tat-trażżin għat-tfal tista’ tkun ta’ żewġ klassijiet:

Klassi integrali jekk iż-żamma tat-tifel/tifla fis-sistema tat-trażżin tkun indipendenti minn kwalunkwe mezz konness direttament mal-vettura;

Klassi mhux integrali jekk iż-żamma tat-tifel/tifla fis-sistema tat-trażżin tkun tiddependi fuq kwalunkwe mezz li jkun konness direttament mal-vettura.

2.1.3.1. “Trażżin parzjali” tfisser apparat, bħal booster cushion (kuxin li jippermetti lit-tfal iħarsu barra mit-tieqa u li huwa maħsub biex jidħol eżatt fis-sit tal-karozza), li, meta jintuża flimkien ma’ ċinturin tas-sikurezza għall-adulti, li jgħaddi madwar il-ġisem tat-tifel/tifla jew irażżan l-apparat li fih jitpoġġa t-tifel/tifla, jifforma sistema kompleta ta’ trażżin għat-tfal.

2.1.3.2. “Booster cushion” tfisser kuxin sod, li jista’ jintuża ma’ ċinturin tas-sikurezza għall-adulti.

2.2. “Siġġu għas-sikurezza tat-tfal” tfisser trażżin għat-tfal li jinkorpora siġġu li fih jitpoġġew it-tfal.

2.3. “Ċinturin” tfisser trażżin għat-tfal li jinkludi taħlita ta’ ċineg b’bokkla li torbot, apparat għall-aġġustament u partijiet ta’ twaħħil.

2.4. “Siġġu” tfisser struttura li hija parti kostitwenti mit-trażżin għat-tfal u hija maħsuba biex takkomoda tifel/tifla f’pożizzjoni bilqiegħda.

2.4.1. “Carrycot” tfisser sistema tat-trażżin maħsuba biex takkomoda u trażżan it-tfal meta jkunu mimdudin fuq daharhom jew fuq żaqqhom bis-sinsla ta’ daharhom perpendikulari mal-pjan medjan lonġitudinali tal-vettura. Din tkun iddisinjata b’tali mod li, fil-każ ta’ kolliżjoni, il-forzi tat-trażżin jitqassmu tul ir-ras u l-ġisem tat-tifel/tifla iżda mhux fuq id-dirgħajn u r-riġlejn.

2.4.2. “Trażżin għall-carrycots” tfisser apparat użat biex irażżan carrycot mal-istruttura tal-vettura.

2.4.3. “Benniena għat-trabi li tinġarr” tfisser sistema ta’ trażżin maħsuba biex takkomoda t-tfal f’pożizzjoni semimimduda li tħares lura. Din tkun iddisinjata b’tali mod li, fil-każ ta’ kolliżjoni frontali, il-forzi tat-trażżin jitqassmu tul ir-ras u l-ġisem tat-tifel/tifla iżda mhux fuq id-dirgħajn u r-riġlejn.

2.5. “Appoġġ għas-siġġu” tfisser dik il-parti tat-trażżin għat-tfal li biha s-siġġu jista’ jittella’ ’l fuq.

2.6. “Appoġġ għat-tfal” tfisser dik il-parti tat-trażżin għat-tfal li biha t-tifel/tifla jista’ jittella’ ’l fuq fi ħdan it-trażżin għat-tfal.

2.7. “Ilqugħ mill-impatt” tfisser apparat imwaħħal quddiem it-tifel/tifla u maħsub biex iqassam il-forzi tat-trażżin tul il-parti l-kbira tat-tul tat-tifel/tifla fil-każ ta’ impatt frontali.

B’referenza għall-paragrafu 2.1.3., dawn jiġu maqsuma f’żewġ klassijiet:

Klassi A: Integrali

Klassi B: Mhux integrali.

2.8. “Ċinga” tfisser komponent flessibbli ddisinjat biex jittrażmetti l-forzi.

2.8.1. “Ċinga ta’ fuq il-ħoġor” tfisser ċinga li, jew fil-forma ta’ ċinturin sħiħ jew fil-forma ta’ komponent ta’ tali ċinturin, tgħaddi tul il-parti ta’ quddiem, u trażżan, b’mod dirett jew le, il-pelvi tat-tifel/tifla.

2.8.2. “Trażżin ta’ fuq l-ispalla” tfisser dik il-parti ta’ ċinturin li trażżan il-parti ta’ fuq tat-torso tat-tifel/tifla.

2.8.3. “Ċinga ta’ bejn il-koxox” tfisser ċinga (jew ċineg diviżi, meta tkun magħmula minn żewġ strixxi jew aktar) imwaħħla mat-trażżin għat-tfal u maċ-ċinga ta’ fuq il-ħoġor u mqiegħda b’mod li tgħaddi bejn il-koxox tat-tifel/tifla; din tkun iddisinjata biex ma tħallix lit-tfal jiżżerżqu minn taħt iċ-ċinturin ta’ fuq il-ħoġor waqt l-użu normali u biex ma tħallix liċ-ċinturin ta’ fuq il-ħoġor jiċċaqlaq minn fuq il-pelvi waqt impatt.

2.8.4. “Ċinga għat-trażżin għat-tfal” tfisser ċinga li hija parti kostitwenti miċ-ċinturin u trażżan biss il-ġisem tat-tifel/tifla.

2.8.5. “Ċinga li twaħħal it-trażżin għat-tfal” tfisser ċinga li twaħħal it-trażżin għat-tfal mal-istruttura tal-vettura u tista’ tkun parti mill-apparat għat-trażżin tas-sit tal-vettura.

2.8.6. “Ċinturin f’għamla ta’ harness” tfisser l-assemblaġġ ta’ ċinturin li jinkludi ċinturin ta’ fuq il-ħoġor, trażżin ta’ fuq l-ispalla u, fejn tkun installata, ċinga ta’ bejn il-koxox.

2.8.7. “Ċinturin f’forma ta’ Y” tfisser ċinturin fejn il-kombinazzjoni taċ-ċineg hija fformata minn ċinga li għandha tiġi ggwidata bejn il-koxox tat-tifel/tifla u minn ċinga għal kull spalla.

2.8.8. “Ċinga gwida” tfisser ċinga jew apparat li jżomm iċ-ċinga ta’ fuq l-ispalla taċ-ċinturin tas-sikurezza għall-adulti magħfusa f’pożizzjoni adattata għat-tifel/tifla u fejn il-pożizzjoni effettiva li fiha ċ-ċinga ta’ fuq l-ispalla tbiddel id-direzzjoni tista’ tiġi aġġustata permezz ta’ apparat li jista’ jiġi mċaqlaq ’il fuq u ’l isfel mat-tul taċ-ċinga biex tinstab l-ispalla ta’ min jilbisha, u mbagħad jiġi llokkjat f’dik il-pożizzjoni. Din iċ-ċinga gwida mhix maħsuba biex iġġorr parti sinifikanti mit-tagħbija dinamika. Iċ-ċinga gwida titqies bħala parti minn sistema tat-trażżin għat-tfal u ma tistax tiġi approvata separatament bħala sistema tat-trażżin għat-tfal skont dan ir-Regolament.

2.9. “Bokkla” tfisser apparat b’rilaxx rapidu li jippermetti li t-tfal jinżammu mit-trażżin jew li t-trażżin jinżamm mill-istruttura tal-karozza u li jista’ jinfetaħ malajr. Il-bokkla tista’ tinkorpora l-apparat għall-aġġustament.

2.9.1. “Buttuna integrata għar-rilaxx tal-bokkla”, buttuna għar-rilaxx tal-bokkla tali li ma jkunx possibbli li l-bokkla tinfetaħ bl-użu ta’ sfera b’dijametru ta’ 40 mm.

2.9.2. “Buttuna mhux integrata għar-rilaxx tal-bokkla”, buttuna għar-rilaxx tal-bokkla tali li jkun possibbli li l-bokkla tinfetaħ bl-użu ta’ sfera b’dijametru ta’ 40 mm.

2.10. “Apparat għall-aġġustament” tfisser apparat li jippermetti li t-trażżin jew il-partijiet ta’ twaħħil tiegħu jiġu aġġustati skont l-istatura fiżika ta’ min jilbsu, skont il-konfigurazzjoni tal-vettura, jew skont it-tnejn. L-apparat għall-aġġustament jista’ jew ikun parti mill-bokkla jew ikun ritrattur (retractor) jew kwalunkwe parti oħra taċ-ċinturin tas-sikurezza.

2.10.1. “Aġġustatur rapidu” tfisser apparat għall-aġġustament li jista’ jitħaddem b’id waħda b’moviment faċli wieħed.

2.10.2. “Aġġustatur armat direttament fuq it-trażżin għat-tfal” tfisser aġġustatur għall-harness integrali li jkun armat direttament fuq it-trażżin għat-tfal, minflok ma jkun sostnut direttament mill-istrixxi li huwa maħsub biex jaġġusta.

2.11. “Partijiet ta’ twaħħil” tfisser il-partijiet tat-trażżin għat-tfal, li jinkludu l-komponenti li jorbtuhom, li jippermettu li t-trażżin għat-tfal jitwaħħal sew mal-istruttura tal-vettura jew b’mod dirett jew billi jgħaddi mis-sit tal-vettura.

2.11.1. “Riġel ta’ appoġġ” tfisser parti ta’ twaħħil permanenti ma’ trażżin għat-tfal li toħloq forza tat-tagħbija kompressiva bejn it-trażżin għat-tfal u l-istruttura tal-vettura sabiex jiġu evitati l-effetti tal-kuxin tas-sit waqt id-deċellerazzjoni; ir-riġel ta’ appoġġ jista’ jkun aġġustabbli.

2.12. “Assorbitur tal-enerġija” tfisser apparat li huwa ddisinjat biex jiddissipa l-enerġija b’mod indipendenti minn jew flimkien maċ-ċinga, u jifforma parti mit-trażżin għat-tfal.

2.13. “Ritrattur” tfisser apparat iddisinjat biex jakkomoda parti jew iċ-ċinga kollha tat-trażżin għat-tfal. Dan it-terminu jkopri dawn l-apparati:

2.13.1. “Ritrattur li jillokkja awtomatikament”, ritrattur li jippermetti l-ħruġ tat-tul mixtieq ta’ ċinga u, meta tingħalaq il-bokkla, jaġġusta awtomatikament iċ-ċinga skont l-istatura fiżika ta’ min jilbisha, filwaqt li ċ-ċinga ma tkunx tista’ tiġi estratta aktar mingħajr l-intervent volontarju ta’ min jilbisha;

2.13.2. “Ritrattur li jillokkja f’emerġenza”, ritrattur li ma jirristrinġix lil min jilbes iċ-ċinturin milli jiċċaqlaq liberament f’kundizzjonijiet ta’ sewqan normali. Apparat bħal dan ikollu apparat li jaġġusta awtomatikament it-tul taċ-ċinga skont l-istatura fiżika ta’ min jilbisha, u mekkaniżmu tal-illokkjar li jiġi attivat f’emerġenza permezz ta’:

2.13.2.1. Deċellerazzjoni tal-vettura, estrazzjoni taċ-ċinga mir-ritrattur, jew kwalunkwe mezz awtomatiku ieħor (sensittività unika); jew

2.13.2.2. Kombinazzjoni ta’ kwalunkwe wieħed minn dawn il-mezzi (sensittività multipla).

2.14. “Ankraġġi tat-trażżin” tfisser dawk il-partijiet tal-istruttura tal-vettura jew tal-istruttura tas-sit li magħhom jitwaħħal it-trażżin għat-tfal.

2.14.1. “Ankraġġ addizzjonali” tfisser parti mill-istruttura tal-vettura jew mill-istruttura tas-sit tal-vettura, jew kwalunkwe parti oħra tal-vettura, li magħha huwa maħsub li jitwaħħal it-trażżin għat-tfal u li huwa addizzjonali għall-ankraġġ approvat skont ir-Regolament tan-NU Nru 14 jew ir-Regolament tan-NU Nru 145. Dan jinkludi l-pjanċa tal-qiegħ tat-trolley kif deskritt fl-Anness 6 jew karatteristiċi strutturali oħrajn ta’ vettura/i speċifika/speċifiċi meta dawn ikunu mgħobbija b’riġel ta’ appoġġ.

2.14.2. “Ankraġġ ta’ isfel ISOFIX” tfisser żbarra orizzontali tonda u riġida b’dijametru ta’ 6 mm, li testendi mill-istruttura tal-vettura jew tas-sit sabiex taċċetta u żżomm sistema tat-trażżin għat-tfal ISOFIX b’partijiet ta’ twaħħil ISOFIX.

2.14.3. “Sistema ta’ ankraġġi ISOFIX” tfisser sistema magħmula minn żewġ ankraġġi ta’ isfel ISOFIX, li tissodisfa r-rekwiżiti tar-Regolament tan-NU Nru 14 jew tar-Regolament tan-NU Nru 145, u li hija ddisinjata għat-twaħħil ta’ sistema tat-trażżin għat-tfal ISOFIX flimkien ma’ apparat antirotazzjoni.

2.14.4. “Apparat antirotazzjoni”

(a) L-apparat antirotazzjoni għal sistema universali tat-trażżin għat-tfal ISOFIX huwa magħmul mill-irbit ta’ fuq ISOFIX.

(b) L-apparat antirotazzjoni għal sistema semiuniversali tat-trażżin għat-tfal ISOFIX huwa magħmul jew minn irbit ta’ fuq, id-dashboard tal-vettura jew riġel ta’ appoġġ maħsub biex jillimita r-rotazzjoni tat-trażżin waqt impatt frontali.

(c) Għas-sistemi tat-trażżin għat-tfal ISOFIX, universali u semiuniversali, is-sit tal-vettura nnifsu ma jikkostitwixxix apparat antirotazzjoni.

2.14.5. “Ankraġġ tal-irbit ta’ fuq ISOFIX” tfisser element li jissodisfa r-rekwiżiti tar-Regolament tan-NU Nru 14 jew tar-Regolament tan-NU Nru 145, pereżempju żbarra, li tkun f’żona definita u ddisinjata biex taċċetta l-konnettur għaċ-ċinga tal-irbit ta’ fuq ISOFIX u biex tittrasferixxi l-forza tat-trażżin tagħha fuq l-istruttura tal-vettura.

2.15. “Li jħares ’il quddiem” tfisser li jħares fid-direzzjoni normali li fiha tivvjaġġa l-vettura.

2.16. “Li jħares lura” tfisser li jħares fid-direzzjoni opposta għad-direzzjoni normali li fiha tivvjaġġa l-vettura.

2.17. “Pożizzjoni inklinata” tfisser pożizzjoni speċjali tas-siġġu li tippermetti lit-tfal imilu lura.

2.18. “Pożizzjoni mimduda/fuq id-dahar/fuq iż-żaqq” tfisser pożizzjoni li fiha tal-anqas ir-ras u l-ġisem, għajr għad-dirgħajn u r-riġlejn tat-tfal ikunu fuq superfiċje orizzontali meta jkunu mistrieħa fit-trażżin.

2.19. “Tip ta’ trażżin għat-tfal” tfisser trażżin għat-tfal li ma jvarjax f’aspetti essenzjali bħal:

2.19.1. Il-kategorija, u l-grupp(i) tal-massa li għalihom, u l-pożizzjoni u l-orjentament (kif iddefiniti fil-paragrafi 2.15. u 2.16.) li fihom, huwa maħsub biex jintuża t-trażżin;

2.19.2. Il-ġeometrija tat-trażżin għat-tfal;

2.19.3. Id-dimensjonijiet, il-massa, il-materjal u l-kulur ta’:

(a) Is-sit;

(b) Il-padding; u

(c) L-ilqugħ mill-impatt;

2.19.4. Il-materjal, in-nisġa, id-dimensjonijiet u l-kulur taċ-ċineg;

2.19.5. Il-komponenti riġidi (il-bokkla, il-partijiet ta’ twaħħil, eċċ.).

2.20. “Sit tal-vettura” tfisser struttura, li tista’ tkun jew ma tkunx integrali mal-istruttura tal-vettura, kompluta bit-tapizzerija u maħsuba biex takkomoda persuna adulta waħda. F’dan ir-rigward:

2.20.1. “Grupp ta’ sits tal-vettura” tfisser jew sit f’forma ta’ bank jew numru ta’ sits li jkunu separati iżda jinsabu wieħed ħdejn l-ieħor (jiġifieri mwaħħlin b’tali mod li l-ankraġġ ta’ quddiem ta’ sit wieħed ikun f’linja mal-ankraġġ ta’ quddiem jew ta’ wara ta’ sit ieħor jew fuq linja li tgħaddi bejn dawk l-ankraġġi), b’kull sit jakkomoda persuna adulta waħda jew aktar bilqiegħda;

2.20.2. “Sit tal-vettura f’forma ta’ bank” tfisser struttura kompluta bit-tapizzerija u maħsuba biex takkomoda aktar minn persuna adulta waħda;

2.20.3. “Sits ta’ quddiem tal-vettura” tfisser il-grupp ta’ sits li jinstabu fl-aktar parti ta’ quddiem fil-kompartiment tal-passiġġieri, jiġifieri li ma għandhom ebda sit ieħor direttament quddiemhom;

2.20.4. “Sits ta’ wara tal-vettura” huma sits fissi, li jħarsu ’l quddiem li jinsabu wara grupp ieħor ta’ sits tal-vettura;

2.20.5. “Pożizzjoni ISOFIX” tfisser sistema li tippermetti li tiġi installata:

(a) Jew sistema universali tat-trażżin għat-tfal ISOFIX li tħares ’il quddiem kif iddefinita f’dan ir-Regolament;

(b) Jew sistema semiuniversali tat-trażżin għat-tfal ISOFIX li tħares ’il quddiem kif iddefinita f’dan ir-Regolament;

(c) Jew sistema semiuniversali tat-trażżin għat-tfal ISOFIX li tħares lura kif iddefinita f’dan ir-Regolament;

(d) Jew sistema semiuniversali tat-trażżin għat-tfal ISOFIX li tħares lateralment kif iddefinita f’dan ir-Regolament;

(e) Jew sistema tat-trażżin għat-tfal ISOFIX għal vettura speċifika kif iddefinita f’dan ir-Regolament.

2.21. “Sistema għall-aġġustament” tfisser apparat sħiħ li bih is-sit tal-vettura jew il-partijiet tiegħu jistgħu jiġu aġġustati biex jakkomodaw l-istatura fiżika tal-okkupant adult li jkun bilqiegħda fis-sit; dan l-apparat jista’, b’mod partikolari, jippermetti:

2.21.1. Spostament lonġitudinali, u/jew

2.21.2. Spostament vertikali, u/jew

2.21.3. Spostament angolari.

2.22. “Ankraġġ għas-sit tal-vettura” tfisser is-sistema, inklużi l-partijiet affettwati tal-istruttura tal-vettura, li permezz tagħha s-sit għall-adult kollu kemm hu jitwaħħal mal-istruttura tal-vettura.

2.23. “Tip ta’ sit” tfisser kategorija ta’ sits għall-adulti li ma jvarjawx f’aspetti essenzjali bħal:

2.23.1. Il-forma, id-dimensjonijiet u l-materjali tal-istruttura tas-sit;

2.23.2. It-tipi u dimensjonijiet tas-sistemi tal-aġġustament u tal-illokkjar tas-sit; u

2.23.3. It-tip u d-dimensjonijiet tal-ankraġġ taċ-ċinturin tas-sikurezza għall-adulti fuq is-sit, tal-ankraġġ tas-sit, u tal-partijiet affettwati tal-istruttura tal-vettura.

2.24. “Sistema ta’ spostament” tfisser apparat li jippermetti li s-sit għall-adult jew waħda mill-partijiet tiegħu jiġu spostati b’mod angolari jew lonġitudinali, mingħajr pożizzjoni intermedja fissa, sabiex jiġu ffaċilitati d-dħul u l-ħruġ tal-passiġġieri u sabiex jitgħabbew u jitneħħew oġġetti minn fuq il-vettura.

2.25. “Sistema tal-illokkjar” tfisser apparat li jiżgura li s-sit għall-adult u l-partijiet tiegħu jinżammu fil-pożizzjoni tal-użu.

2.26. “Apparat tal-qfil” huwa apparat li jillokkja u jipprevjeni l-moviment ta’ sezzjoni waħda tal-istrixxi ta’ ċinturin tas-sikurezza għall-adulti fir-rigward ta’ xi sezzjoni oħra tal-istrixxi tal-istess ċinturin. Apparat bħal dan jista’ jaġixxi jew fuq is-sezzjoni dijagonali jew fuq is-sezzjoni ta’ fuq il-ћoġor jew jorbot flimkien kemm is-sezzjoni ta’ fuq il-ћoġor kif ukoll is-sezzjoni dijagonali taċ-ċinturin għall-adulti. It-terminu jkopri l-klassijiet li ġejjin:

2.26.1. “Apparat tal-klassi A”, apparat li jipprevjeni lit-tfal milli jiġbdu l-istrixxi mir-ritrattur minn ġol-parti taċ-ċinturin li tiġi fuq il-ħoġor, meta ċ-ċinturin għall-adulti jintuża biex irażżan lit-tfal direttament;

2.26.2. “Apparat tal-klassi B”, apparat li jippermetti li tinżamm tensjoni applikata fuq il-parti taċ-ċinturin tas-sikurezza għall-adulti li tiġi fuq il-ħoġor, meta ċ-ċinturin għall-adulti jintuża biex irażżan it-trażżin għat-tfal. L-apparat huwa maħsub biex ma jħallix li l-istrixxi jiżolqu mir-ritrattur minn ġol-apparat, li allura jerħi t-tensjoni u jqiegħed it-trażżin f’pożizzjoni mhux ottimali.

2.27. “Trażżin għal Bżonnijiet Speċjali” hija sistema ta’ trażżin għat-tfal iddisinjata għal tfal bi bżonnijiet speċjali minħabba diżabbiltà fiżika jew mentali; b’mod partikolari, dan l-apparat jista’ jippermetti apparati tat-trażżin addizzjonali għal kwalunkwe parti tat-tfal, iżda jrid ikollu mill-inqas mezz primarju ta’ trażżin li jkun konformi mar-rekwiżiti ta’ dan ir-Regolament.

2.28. “Parti ta’ twaħħil ISOFIX” tfisser waħda miż-żewġ konnessjonijiet, li tissodisfa r-rekwiżiti tal-paragrafu 6.3.2. ta’ dan ir-Regolament, li testendi mill-istruttura tas-sistema tat-trażżin għat-tfal ISOFIX, u li tkun kompatibbli mal-ankraġġ ta’ isfel ISOFIX.

2.29. “Sistema tat-trażżin għat-tfal ISOFIX” tfisser sistema tat-trażżin għat-tfal li trid tiġi mqabbda ma’ sistema ta’ ankraġġ ISOFIX li tissodisfa r-rekwiżiti tar-Regolament tan-NU Nru 14 jew tar-Regolament tan-NU Nru 145.

2.30. “Koljatura tas-sit” tfisser iż-żona qrib l-intersezzjoni tas-superfiċji tal-kuxin tas-sit tal-vettura u tad-dahar tas-sit.

2.31. "Vehicle seat fixture (VSF)" means a fixture, according to ISOFIX size classes defined in paragraph 2.1.1.6. and whose dimension are given in Figures 1 to 6 of Annex 17, Appendix 2 to UN Regulation No. 16, used by a child restraint manufacturer to determine the appropriate dimensions of an ISOFIX child restraint system and the location of its ISOFIX attachments.

2.32. “Konnettur tal-irbit ta’ fuq ISOFIX” tfisser apparat maħsub biex jitwaħħal mal-ankraġġ tal-irbit ta’ fuq ISOFIX.

2.33. “Ganċ tal-irbit ta’ fuq ISOFIX” tfisser konnettur tal-irbit ta’ fuq ISOFIX li tipikament jintuża sabiex ċinga tal-irbit ta’ fuq ISOFIX titwaħħal ma’ ankraġġ tal-irbit ta’ fuq ISOFIX kif iddefinit fil-Figura 3 tar-Regolament tan-NU Nru 14 jew fil-Figura 3 tar-Regolament tan-NU Nru 145.

2.34. “Ċinga tal-irbit ta’ fuq ISOFIX” tfisser ċinturin (jew ekwivalenti) li testendi minn fuq nett ta’ sistema tat-trażżin għat-tfal ISOFIX sal-ankraġġ tal-irbit ta’ fuq ISOFIX, u li tkun mgħammra b’apparat ta’ aġġustament, b’apparat li jnaqqas it-tensjoni, u b’konnettur tal-irbit ta’ fuq ISOFIX.

2.35. “Parti ta’ twaħħil tal-irbit ta’ fuq ISOFIX” hija apparat li jorbot sewwa ċ-ċinga tal-irbit ta’ fuq ISOFIX mas-sistema tat-trażżin għat-tfal ISOFIX.

2.36. “Apparat li jnaqqas it-tensjoni” tfisser sistema li tippermetti r-rilaxx tal-apparat li jaġġusta u li jżomm it-tensjoni fiċ-ċinga tal-irbit ta’ fuq ISOFIX.

2.37. “Gwida tal-istrixxi taċ-ċinturin tas-sikurezza għall-adulti” tfisser apparat li minnu jgħaddi ċ-ċinturin għall-adulti biex jinżamm fil-pożizzjoni korretta tiegħu, li tippermetti l-moviment liberu tal-istrixxi.

2.38. “Test tal-approvazzjoni tat-tip”, tfisser test biex jiġi ddeterminat sa liema punt tip ta’ sistema tat-trażżin għat-tfal imressqa għall-approvazzjoni tkun kapaċi tissodisfa r-rekwiżiti.

2.39. “Test tal-kwalifikazzjoni tal-produzzjoni”, tfisser test biex jiġi ddeterminat jekk il-manifattur huwiex kapaċi jipproduċi sistema ta’ trażżin għat-tfal f’konformità mas-sistemi tat-trażżin għat-tfal mressqa għall-approvazzjoni tat-tip.

2.40. “Ittestjar ta’ rutina”, tfisser l-ittestjar ta’ għadd ta’ sistemi tat-trażżin magħżula minn lott wieħed sabiex jiġi vverifikat sa liema punt dawn jissodisfaw ir-rekwiżiti.

2.41. “Sistema ta’ spostament ta’ sistema tat-trażżin għat-tfal” tfisser apparat li jippermetti li s-CRS jew waħda mill-partijiet tagħha jiġu spostjati b’mod angolari jew lonġitudinali.

2.42. “Sistema tal-illokkjar ta’ sistema tat-trażżin għat-tfal” tfisser apparat li jiżgura li s-CRS u l-partijiet tagħha jinżammu fil-pożizzjoni tal-użu.

2.43. “Apparat ta’ limitazzjoni tat-tagħbija” tfisser apparat li jista’ jinkiser jew jiġġammja f’kundizzjonijiet ta’ tagħbija speċifiċi. L-apparat għandu jkun iddisinjat speċifikament għal dawn il-kundizzjonijiet u l-imġiba tiegħu għandha tkun riproduċibbli u tiġi dokumentata oġġettivament fid-dokumentazzjoni teknika.

3. APPLIKAZZJONI GĦALL-APPROVAZZJONI

3.1. L-applikazzjoni għall-approvazzjoni ta’ tip ta’ trażżin għat-tfal għandha titressaq mid-detentur tal-marka kummerċjali jew mir-rappreżentant akkreditat tiegħu, u għandha ssegwi l-iskema tal-approvazzjoni tat-tip deskritta fl-Anness 14.

3.2. L-applikazzjoni għall-approvazzjoni, relatata ma’ kull tip ta’ trażżin għat-tfal, għandu jkollha magħha:

3.2.1. Deskrizzjoni teknika tat-trażżin għat-tfal, li tispeċifika ċ-ċineg u l-materjali l-oħra użati flimkien mal-imġiba prevista u riproduċibbli tal-apparati ta’ limitazzjoni tat-tagħbija. Dan għandha tkun akkompanjata b’disinni tal-partijiet li jikkostitwixxu t-trażżin għat-tfal u fil-każ ta’ ritratturi, l-istruzzjonijiet tal-installazzjoni għal dawn ir-ritratturi u l-apparat ta’ detezzjoni tagħhom, dikjarazzjoni dwar it-tossiċità (il-paragrafu 6.1.5.) u l-fjammabbiltà (il-paragrafu 6.1.6.), id-disinni għandhom juru l-pożizzjoni maħsuba għan-numru tal-approvazzjoni u għas-simbolu/i addizzjonali fir-rigward taċ-ċirku tal-marka tal-approvazzjoni. Id-deskrizzjoni għandha tindika l-kulur tal-mudell imressaq għall-approvazzjoni;

3.2.2. Erba’ kampjuni tat-trażżin għat-tfal;

3.2.3. Ċinga twila 10 metri ta’ kull kategorija użata fit-trażżin għat-tfal; u

3.2.4. Kampjuni addizzjonali għandhom jitressqu fuq it-talba tas-Servizz Tekniku responsabbli mit-twettiq tat-test;

3.2.5. Struzzjonijiet u dettalji tal-ippakkjar f’konformità mal-paragrafu 15. ta’ hawn taħt;

3.2.6. Fil-każ tal-carrycots, jekk it-trażżin għall-carrycot jista’ jintuża flimkien ma’ għadd ta’ tipi ta’ carrycots, il-manifattur tat-trażżin għandu jipprovdi lista ta’ dawn tal-aħħar.

3.3. Fil-każ li jintuża ċinturin tas-sikurezza għall-adulti biex jitwaħħal it-trażżin għat-tfal, l-applikazzjoni għandha tistipula l-kategorija taċ-ċinturin tas-sikurezza għall-adulti li għandha tintuża, eż ċinturini statiċi ta’ fuq il-ħoġor.

3.4. L-Awtorità tal-Approvazzjoni tat-Tip ta’ Parti Kontraenti għandha tivverifika, qabel ma tagħti l-approvazzjoni tat-tip, l-eżistenza ta’ arranġamenti u ta’ proċeduri sodisfaċenti sabiex jiġi żgurat kontroll effettiv ħalli s-sistemi tat-trażżin għat-tfal, it-tagħmir jew il-partijiet tagħhom, meta jiġu prodotti, ikunu konformi mat-tip approvat.

4. IMMARKAR

4.1. Il-kampjuni tat-trażżin għat-tfal imressqa għall-approvazzjoni f’konformità mad-dispożizzjonijiet tal-paragrafi 3.2.2. u 3.2.3. ta’ hawn fuq għandhom jiġu mmarkati b’mod ċar u indelibbli bl-isem, bl-inizjali jew bil-marka kummerċjali tal-manifattur.

4.2. Waħda mill-partijiet tal-apparat għat-trażżin għat-tfal magħmula mill-plastik (bħall-qafas, l-ilqugħ mill-impatt, il-booster cushion, eċċ.), minbarra ċ-ċinturin(i) jew il-harness, għandha tiġi mmarkata b’mod ċar (u indelibbli) bis-sena tal-produzzjoni.

4.3. Jekk it-trażżin ser jintuża flimkien ma’ ċinturin tas-sikurezza għall-adulti, il-perkors korrett tal-istrixxi għandu jkun indikat b’mod ċar permezz ta’ disinn imwaħħal mat-trażżin b’mod permanenti. Jekk it-trażżin jinżamm f’postu biċ-ċinturin tas-sikurezza għall-adulti, il-perkorsi tal-istrixxi għandhom jiġu mmarkati b’mod ċar fuq il-prodott permezz ta’ kodiċi bil-kuluri. Il-kulur għall-perkors taċ-ċinturin tas-sikurezza li għandu jintuża meta l-apparat jiġi installat iħares ’il quddiem għandu jkun aħmar u meta jiġi installat iħares lura għandu jkun blu. L-apparati li jistgħu jiġu installati jħarsu lura u ’l quddiem mingħajr ma jinbidel il-perkors taċ-ċinturin (eż sistema li tista’ ddur) għandhom jużaw iż-żewġ kuluri. L-istess kuluri għandhom jintużaw ukoll fuq it-tikketti ta’ fuq l-apparat li juru l-metodi kif jintuża.

Għandu jkun hemm differenza ċara bejn il-perkorsi maħsuba għas-sezzjoni ta’ fuq il-ћoġor u dawk għas-sezzjoni dijagonali taċ-ċinturin tas-sikurezza. Indikazzjonijiet bħal kodiċi bil-kuluri, kliem, forom, eċċ, għandhom jiddistingwu kull sezzjoni taċ-ċinturin tas-sikurezza.

Fi kwalunkwe disinn tal-perkors taċ-ċinturin fuq il-prodott, l-orjentazzjoni tat-trażżin għat-tfal fir-rigward tal-vettura għandha tkun indikata b’mod ċar. Dijagrammi tal-perkors taċ-ċinturin li ma jurux is-sit tal-vettura mhumiex aċċettabbli.

L-immarkar iddefinit f’dan il-paragrafu għandu jkun viżibbli fuq it-trażżin installat fil-vettura. Għal trażżin tal-grupp 0, dan l-immarkar għandu jkun viżibbli wkoll bit-tifel/tifla fit-trażżin.

4.4. Fuq is-superfiċje intern viżibbli (inkluż is-superfiċje ta’ ġewwa ta’ ġewnaħ tal-ġenb biswit ir-ras tat-tifel/tifla) fl-erja fejn bejn wieħed u ieħor tistrieħ ras it-tifel/tifla fis-sistema tat-trażżin għat-tfal, it-trażżin li jħares lura għandu jkollu t-tikketta indikata b’mod permanenti.

Id-dimensjonijiet kumplessivi tat-tikketta għandhom ikunu tal-inqas 120 × 60 mm jew ta’ erja ekwivalenti.

It-tikketta tista’ tiġi adattata b’tali mod li t-tqassim tal-informazzjoni jkun differenti mill-eżempju indikat hawn; madankollu, il-kontenut għandu jissodisfa l-preskrizzjonijiet preċiżi. Barra minn hekk, l-ebda tip ieħor ta’ informazzjoni ma għandu jiġi inkluż fuq it-tikketta sakemm ma jitpoġġiex barra minn rettangolu mmarkat b’mod ċar li mill-inqas ikollu d-dimensjonijiet kumplessivi kif meħtieġ hawn fuq. B’deroga minn dak imsemmi hawn fuq, numru tal-part, bar code jew marka ta’ identifikazzjoni simili li ma tkunx akbar minn 8 mm x 35 mm jew l-erja ekwivalenti tista’ titqiegħed fuq it-tikketta.

Għandu jiġi żgurat ukoll li mhi permessa l-ebda devjazzjoni fil-forma u l-orjentazzjoni tal-pittogrammi preskritti, u b’mod partikolari li għandu jkun ipprojbit kwalunkwe adattament personalizzat tal-immaġini tal-pittogramma preskritta, bl-eċċezzjoni tal-id bis-saba’ werrej ippuntat u l-ktejjeb miftuħ b’ittra “i” fuq il-paġna tal-lemin tiegħu diment li dawn ikunu jintgħarfu b’mod ċar bħala tali.

Għandhom jiġu aċċettati irregolaritajiet żgħar li jikkonċernaw il-ħxuna tal-linja, l-istampar tat-tikketta u tolleranzi tal-produzzjoni rilevanti oħra.

It-tikketta għandha tiġi meħjuta fuq il-kisi madwar il-perimetru kollu tiegħu u/jew titwaħħal b’mod permanenti fuq il-kisi fuq is-superfiċje ta’ wara tiegħu kollu. Kwalunkwe forma oħra ta’ twaħħil li jkun permanenti u li ma hemmx ċans li jitneħħa minn fuq il-prodott jew li jiġi oskurat hija aċċettabbli. Tikketti jperpru huma speċifikament ipprojbiti.

Fil-każ li sezzjonijiet mit-trażżin jew kwalunkwe aċċessorji fornuti mill-manifattur tas-sistema tat-trażżin għat-tfal jistgħu joskuraw it-tikketta, tkun meħtieġa tikketta addizzjonali. Tikketta ta’ twissija waħda għandha tkun viżibbli b’mod permanenti fis-sitwazzjonijiet kollha meta t-trażżin jitħejja għall-użu fi kwalunkwe konfigurazzjoni.

Figura A

Tikketta ta’ twissija

Figura B

Pittogramma skont l-istandard ISO 2575:2004 - Z.01 li għandha tintuża u li għandu jkollha dijametru estern ta’ mill-inqas 38 mm

Figura C

Pittogramma li tirrappreżenta l-periklu tal-użu ta’ airbag li għandha tintuża u li għandha tkun wiesa’ 40 mm u għolja 28 mm jew proporzjonalment akbar

4.5. Fil-każ tat-trażżin għat-tfal li jista’ jintuża kemm f’pożizzjoni li jħares ’il quddiem kif ukoll f’pożizzjoni li jħares lura, inkludi l-kliem:

“IMPORTANTI - TUŻAX FIL-POŻIZZJONI LI JĦARES ’IL QUDDIEM JEKK IL-PIŻ TAT-TIFEL/TIFLA HUWA AKTAR MINN .......... (Irreferi għall-istruzzjonijiet)”

4.6. Fil-każ tat-trażżin għat-tfal b’perkorsi alternattivi għaċ-ċinturin, il-punti tal-kuntatt alternattivi li jerfgħu t-tagħbija bejn it-trażżin għat-tfal u ċ-ċinturin tas-sikurezza għall-adulti għandhom ikunu mmarkati b’mod permanenti. Dan l-immarkar għandu jindika li dan huwa l-perkors alternattiv għaċ-ċinturin, u għandu jkun konformi mar-rekwiżiti għall-kodiċi msemmija hawn fuq għal sits li jħarsu ’l quddiem u lura.

4.7. Jekk it-trażżin għat-tfal joffri punti ta’ kuntatt alternattivi li jerfgħu t-tagħbija, l-immarkar meħtieġ fil-paragrafu 4.3. għandu jinkludi indikazzjoni li l-perkors alternattiv għaċ-ċinturin huwa deskritta fl-istruzzjonijiet.

4.8. Immarkar ISOFIX

Jekk il-prodott ikun jinkludi partijiet ta’ twaħħil ISOFIX, l-informazzjoni li ġejja għandha tkun viżibbli b’mod permanenti għal min ikun qed jinstalla t-trażżin fil-vettura:

Il-logo ISO ISOFIX segwit mill-ittra/i li tkun/ikunu xierqa għall-klassi(jiet) tad-daqs ISOFIX li fiha/fihom joqgħod il-prodott. Mill-inqas, simbolu li jkun magħmul minn ċirku b’dijametru ta’ mill-inqas 13-il mm u li fih pittogramma; il-pittogramma għandha tikkuntrasta mal-isfond taċ-ċirku. Il-pittogramma għandha tkun viżibbli b’mod ċar jew permezz ta’ kuluri kuntrastanti jew permezz ta’ riljiev adegwat jekk din tkun ifformata jew ibbuzzata ’l barra.

L-informazzjoni li ġejja tista’ tingħata permezz ta’ pittogrammi u/jew kitba. L-immarkar għandu jindika:

(a) Il-passi rilevanti essenzjali meħtieġa sabiex is-sit ikun lest għall-installazzjoni. Pereżempju, għandu jiġi spjegat il-metodu ta’ kif tiġi estiża s-sistema ta’ latch ISOFIX;

(b) Għandhom jiġu spjegati l-pożizzjoni, il-funzjoni, u l-interpretazzjoni ta’ kwalunkwe indikatur;

(c) Il-pożizzjoni u, jekk ikun meħtieġ, il-perkors tal-irbit ta’ fuq, jew ta’ mezzi oħra li jillimitaw ir-rotazzjoni tas-sit li jkunu jeħtieġu azzjoni mill-utent, għandhom jiġu indikati bl-użu ta’ wieħed mis-simboli li ġejjin, skont kif ikun xieraq;

(d) Għandu jiġi indikat l-aġġustament tal-latches ISOFIX u tal-irbit ta’ fuq, jew ta’ mezzi oħra li jillimitaw ir-rotazzjoni tas-sit, li jkunu jeħtieġu azzjoni mill-utent;

(e) L-immarkar għandu jkun imwaħħal b’mod permanenti u jkun viżibbli għall-utent li jinstalla s-sit;

(f) Meta jkun neċessarju, għandha ssir referenza għall-istruzzjonijiet dwar l-użu tat-trażżin għat-tfal u għall-post ta’ dak id-dokument billi jintuża s-simbolu ta’ hawn taħt.

4.9. Immarkar ta’ booster cushion mingħajr appoġġ għad-dahar.

Jekk il-prodott ikun booster cushion mingħajr appoġġ għad-dahar, it-tikketta li ġejja għandha tkun viżibbli b’mod permanenti għal xi ħadd li jkun qed jinstalla t-trażżin fil-vettura u għandha tkun mgħottija meta jintuża l-booster cushion bl-appoġġ għad-dahar tiegħu li jista’ jitneħħa:

5. APPROVAZZJONI

5.1. Kull kampjun imressaq b’konformità mal-paragrafi 3.2.2. u 3.2.3. ta’ hawn fuq għandu jissodisfa l-ispeċifikazzjonijiet stabbiliti fil-paragrafi 6. sa 8. ta’ dan ir-Regolament f’kull rigward qabel ma tkun tista’ tingħata l-approvazzjoni.

5.2. Għandu jiġi assenjat numru tal-approvazzjoni għal kull tip approvat. L-ewwel żewġ ċifri tiegħu (bħalissa 04 li jikkorrispondi għas-serje ta’ emendi 04 li daħlu fis-seħħ fit-12 ta’ Settembru 1995) għandhom jindikaw is-serje ta’ emendi li jinkorporaw l-emendi tekniċi ewlenin l-aktar reċenti li saru lir-Regolament fi żmien il-ħruġ tal-approvazzjoni. L-istess Parti Kontraenti ma għandhiex tagħti l-istess numru lil tip ieħor ta’ trażżin għat-tfal kopert minn dan ir-Regolament.

5.3. In-notifika tal-approvazzjoni jew tal-estensjoni jew tar-rifjut tal-approvazzjoni tat-trażżin għat-tfal skont dan ir-Regolament għandha tiġi kkomunikata lill-Partijiet għall-Ftehim li japplikaw dan ir-Regolament permezz ta’ formola li tikkonforma mal-mudell fl-Anness 1 ta’ dan ir-Regolament.

5.4. Barra mill-marki preskritti fil-paragrafu 4. ta’ hawn fuq, id-dettalji li ġejjin għandhom jitwaħħlu fi spazju adatt ma’ kull trażżin għat-tfal li jikkonforma ma’ tip approvat skont dan ir-Regolament:

5.4.1. Marka tal-approvazzjoni internazzjonali li tkun magħmula minn:

5.4.1.1. Ċirku madwar l-ittra “E” segwit min-numru li jiddistingwi l-pajjiż li jkun ta l-approvazzjoni ( 1 );

5.4.1.2. Numru tal-approvazzjoni;

5.4.2. Is-simboli addizzjonali li ġejjin:

5.4.2.1. Il-kelma/kliem “universali”, “ristrett”, “semiuniversali” jew “vettura speċifika” skont il-kategorija tat-trażżin;

5.4.2.2. Il-medda tal-massa li għaliha ġie ddisinjat it-trażżin għat-tfal, jiġifieri,

0-10 kg; 0-13 kg; 9-18 kg; 15-25 kg; 22-36 kg; 0-18 kg; 9-25 kg; 15-36 kg; 0-25 kg; 9-36 kg; 0-36 kg;

5.4.2.3. Is-simbolu “S” fil-każ ta’ “Trażżin għal Bżonnijiet Speċjali”.

5.5. Il-marka tal-approvazzjoni preskritta fil-paragrafu 5.4. ta’ hawn fuq ma tistax tiġi sostitwita b’Identifikatur Uniku (UI) kif imsemmi fl-Iskeda 5 tal-Ftehim tal-1958.

5.6. L-Anness 2 ta’ dan ir-Regolament jagħti eżempju tal-arranġament tal-marka tal-approvazzjoni.

5.7. Id-dettalji msemmija fil-paragrafu 5.4. ta’ hawn fuq għandhom ikunu jistgħu jinqraw b’mod ċar u jkunu miktuba b’mod li ma jistax jitħassar, u jistgħu jitwaħħlu jew permezz ta’ tikketta jew billi jiġu mmarkati direttament. It-tikketta jew l-immarkar għandhom ikunu reżistenti għall-użu.

5.8. It-tabelli msemmija fil-paragrafu 5.6. ta’ hawn fuq jistgħu jinħarġu jew mill-awtorità li tat l-approvazzjoni jew, soġġett għall-awtorizzazzjoni ta’ dik l-awtorità, mill-manifattur.

6. SPEĊIFIKAZZJONIJIET ĠENERALI

6.1. Il-pożizzjonament u t-twaħħil fuq il-vettura

6.1.1. L-użu tat-trażżin għat-tfal fil-kategoriji “universali”, “semiuniversali” u “ristrett” huwa permess għall-pożizzjonijiet tas-sits ta’ quddiem u ta’ wara jekk it-trażżin ikun installat f’konformità mal-istruzzjonijiet tal-manifattur.

6.1.2. L-użu tat-trażżin għat-tfal fil-kategorija “vettura speċifika” huwa permess fil-pożizzjonijiet tas-sits kollha kif ukoll fiż-żona tal-bagalji jekk it-trażżin ikun installat skont l-istruzzjonijiet tal-manifattur. Fil-każ tat-trażżin li jħares lura, id-disinn irid jiżgura li jiġi pprovdut appoġġ għar-ras tat-tifel/tifla kull meta t-trażżin ikun se jintuża. Dan għandu jiġi ddeterminat bħala linja perpendikulari mad-dahar tas-sit li tgħaddi minn linja fil-livell tal-għajnejn, fejn il-punt tal-intersezzjoni għandu jkun tal-inqas 40 mm ’l isfel mill-bidu tar-raġġ ta’ dan l-appoġġ għar-ras.

▼M1

6.1.3. Skont il-kategorija li jappartjeni għaliha, it-trażżin għat-tfal għandu jitwaħħal mal-istruttura tal-vettura jew mal-istruttura tas-sit.







Konfigurazzjonijiet possibbli għall-approvazzjoni Tabella tal-gruppi/kategoriji Kategorija tal-grupp Universali (1) Semiuniversali (2) Ristrett Vettura speċifika CRS ISOFIXCRS CRS ISOFIXCRS CRS ISOFIXCRS CRS ISOFIXCRS 0 Kerrikot A (3) NA A (3) A (3) A (3) NA A (3) A (3) Iħares lura A (3) NA A (3) A (3) A (3) NA A (3) A (3) 0+ Iħares lura A (3) NA A (3) A (3) A (3) NA A (3) A (3) I Iħares lura A (3) NA A (3) A (3) A (3) NA A (3) A (3) Iħares ’il quddiem (integrali) A (3) A (3) A (3) A (3) A (3) NA A (3) A (3) Iħares ’il quddiem (mhux integrali) NA NA NA NA NA NA NA NA Iħares ’il quddiem (mhux integrali – ara l-paragrafu 6.1.12.) A (3) NA A (3) NA A (3) NA A (3) A (3) II Iħares lura A (3) NA A (3) NA A (3) NA A (3) A (3) Iħares ’il quddiem (integrali) A (3) NA A (3) NA A (3) NA A (3) A (3) Iħares ’il quddiem (mhux integrali) A (3) NA A (3) NA A (3) NA A (3) A (3) III Iħares lura A (3) NA A (3) NA A (3) NA A (3) A (3) Iħares ’il quddiem (integrali) A (3) NA A (3) NA A (3) NA A (3) A (3) Iħares ’il quddiem (mhux integrali) A (3) NA A (3) NA A (3) NA A (3) A (3)

Fejn:

CRS : Sistema tat-trażżin għat-tfal

A : Applikabbli

NA : Mhux applikabbli

(1) CRS ISOFIX universali tfisser sistema ta’ trażżin li tħares ’il quddiem, għal użu f’vetturi b’pożizzjonijiet mgħammra bis-sistema ta’ ankraġġi ISOFIX u ankraġġ tal-irbit ta’ fuq.

(2) CRS ISOFIX semiuniversali tfisser:

— Sistema ta’ trażżin li tħares ’il quddiem mgħammra b’riġel ta’ appoġġ jew

— Sistema ta’ trażżin li tħares lura mgħammra b’riġel ta’ appoġġ jew ċinga tal-irbit ta’ fuq għal użu f’vetturi b’pożizzjonijiet mgħammra b’sistema ta’ ankraġġi ISOFIX jew ankraġġ tal-irbit ta’ fuq jekk meħtieġ

— Jew sistema ta’ trażżin li tħares lura, appoġġata fuq id-dashboard tal-vettura, għal użu fis-sit tal-passiġġier ta’ quddiem mgħammar bis-sistema ta’ ankraġġi ISOFIX,

— Jew sistema ta’ trażżin li tħares lateralment mgħammra jekk meħtieġ b’apparat antirotazzjoni għal użu f’vetturi b’pożizzjonijiet mgħammra b’sistema ta’ ankraġġi ISOFIX u ankraġġ tal-irbit ta’ fuq jekk meħtieġ.

(3) Approvazzjonijiet u estensjonijiet ġodda jingħataw f’konformità mal-paragrafi 17.16 sa 17.23.

▼B

6.1.3.1. For the "universal" and "restricted" categories, by means of an adult safety-belt (with or without a retractor) meeting the requirements of UN Regulation No. 16 (or equivalent) fitted to anchorages meeting the requirements of UN Regulation No. 14 (or equivalent).

6.1.3.2. Għal sistemi ta’ trażżin għat-tfal ISOFIX “universali” permezz ta’ partijiet ta’ twaħħil ISOFIX u ta’ ċinga tal-irbit ta’ fuq ISOFIX li jissodisfaw ir-rekwiżiti ta’ dan ir-Regolament installati ma’ sistema ta’ ankraġġi ISOFIX u ma’ ankraġġ tal-irbit ta’ fuq ISOFIX li jissodisfaw ir-rekwiżiti tar-Regolament tan-NU Nru 14 jew tar-Regolament tan-NU Nru 145.

6.1.3.3. Għall-kategorija “semiuniversali”: permezz tal-ankraġġi ta’ isfel preskritti fir-Regolament tan-NU Nru 14 jew fir-Regolament tan-NU Nru 145 u ankraġġi addizzjonali li jissodisfaw ir-rakkomandazzjoni tal-Anness 11 ta’ dan ir-Regolament.

6.1.3.4. Għas-Sistemi tat-Trażżin għat-Tfal ISOFIX “semiuniversali” permezz ta’ partijiet ta’ twaħħil ISOFIX u ta’ ċinga tal-irbit ta’ fuq ISOFIX jew ta’ riġel ta’ appoġġ jew ta’ dashboard tal-vettura, li jissodisfaw ir-rekwiżiti ta’ dan ir-Regolament installati ma’ ankraġġi ISOFIX u/jew ankraġġ tal-irbit ta’ fuq ISOFIX li jissodisfaw ir-rekwiżiti tar-Regolament tan-NU Nru 14 jew tar-Regolament tan-NU Nru 145.

6.1.3.5. Għall-kategorija “vettura speċifika”: permezz tal-ankraġġ iddisinjat mill-manifattur tal-vettura jew mill-manifattur tat-trażżin għat-tfal.

6.1.3.6. Fil-każ taċ-ċineg tat-trażżin għat-tfal jew taċ-ċinga li twaħħal it-trażżin għat-tfal li jużaw l-ankraġġi taċ-ċinturin li magħhom diġà hemm installat(i) ċinturin(i) għall-adulti, is-Servizz Tekniku għandu jivverifika li:

The effective adult belt anchorage position is as approved under UN Regulation No. 14 or equivalent;

Iż-żewġ apparati ma jfixklux it-tħaddim effettiv ta’ xulxin;

Il-bokkli tas-sistema tal-adulti u ta’ dik addizzjonali ma għandhomx jintużaw minflok xulxin.

In the case of child restraining devices utilizing bars, or extra devices attached to the anchorages approved under UN Regulation No. 14, which move the effective anchorage position outside the field of Regulation No. 14, the following points shall apply:

Apparat bħal dan jiġi approvat biss bħala apparat semiuniversali jew għal vettura speċifika;

Is-Servizz Tekniku għandu japplika r-rekwiżiti tal-Anness 11 ta’ dan ir-Regolament għall-iżbarra u għall-qfil;

L-iżbarra tiġi inkluża fit-test dinamiku, bit-tagħbija tiġi applikata fuq il-pożizzjoni tan-nofs u fuq l-iżbarra u l-akbar estensjoni tagħha, jekk tkun aġġustabbli;

Ma għandhomx jiġu mxekkla l-pożizzjoni effettiva u t-tħaddim ta’ kwalunkwe ankraġġ taċ-ċinturin għall-adulti li permezz tiegħu tiġi ffissata l-iżbarra.

6.1.3.7. It-trażżin għat-tfal li juża riġel ta’ appoġġ għandu jiġi approvat biss taħt il-kategorija “semiuniversali” jew “vettura speċifika” u għandhom jiġu applikati r-rekwiżiti tal-Anness 11 ta’ dan ir-Regolament. Il-manifattur tas-sistema tat-trażżin għat-tfal għandu il-ħtieġa tar ir-riġel ta’ appoġġ għall-funzjonament korrett tagħha f’kull vettura u għandu jipprovdi din l-informazzjoni.

6.1.4. Il-booster cushion għandu jitrażżan jew permezz ta’ ċinturin għall-adulti, fejn jintuża t-test kif speċifikat fil-paragrafu 8.1.4., jew permezz ta’ mezzi separati.

6.1.5. Il-manifattur tas-Sistema tat-Trażżin għat-Tfal għandu jiddikjara bil-miktub li t-tossiċità tal-materjali użati fil-manifattura tas-sistemi tat-trażżin u li jkunu aċċessibbli għat-tfal imrażżna hija konformi mal-partijiet rilevanti ta’ EN 71-3:2013+A1:2014 (il-paragrafu 4.2., Tabella 2, Kategorija III għar-rekwiżiti speċifiċi u l-paragrafu 7.3.3. għall-metodoloġija tat-test). It-testijiet li jikkonfermaw il-validità tad-dikjarazzjoni jistgħu jitwettqu fid-diskrezzjoni tas-Servizz Tekniku. Dan il-paragrafu ma japplikax għall-apparati tat-trażżin tal-gruppi II u III.

6.1.6. Il-fjammabbiltà tas-Sistemi tat-Trażżin għat-Tfal imressqa għall-approvazzjoni għandha tiġi vvalutata permezz ta’ wieħed mill-metodi li ġejjin:

Il-Metodu 1 huwa applikabbli biss għas-Sistemi ta’ Trażżin għat-Tfal mhux inkorporati u l-Metodu 2 huwa applikabbli biss għas-Sistemi tat-Trażżin għat-Tfal inkorporati fil-vettura.

Metodu 1

Il-manifattur tas-Sistema ta’ Trażżin għat-Tfal għandu jiddikjara bil-miktub li l-fjammabbiltà tal-materjali użati għall-manifattura tas-Sistema ta’ Trażżin għat-Tfal hija konformi mat-taqsima 5.4 tal-EN 71-2:2011+A1:2014 b’rata massima tat-tifrix tal-fjamma ta’ 30 mm/s. It-testijiet li jikkonfermaw il-validità tad-dikjarazzjoni jistgħu jitwettqu fid-diskrezzjoni tas-Servizz Tekniku. Jekk jintuża assemblaġġ ta’ drappijiet, dawn għandhom jiġu ttestjati bħala materjal kompost.

“Materjal kompost” tfisser materjal magħmul minn diversi saffi ta’ materjali simili jew differenti bis-superfiċji mwaħħla flimkien permezz ta’ simentar, kolla, cladding, iwweldjar, eċċ. F’tali każ, il-materjal għandu jiġi ttestjat bħala materjal kompost. Meta materjali differenti jitwaħħlu flimkien b’mod intermittenti, dawn il-materjali ma għandhomx jiġu kkunsidrati bħala materjali komposti u għalhekk għandhom jiġu ttestjati separatament.

It-testijiet li jikkonfermaw il-validità tad-dikjarazzjoni jistgħu jitwettqu fid-diskrezzjoni tas-Servizz Tekniku.

Metodu 2

L-applikant għandu jiddikjara bil-miktub li meta l-materjali jiġu ttestjati f’konformità mal-Anness 24 ta’ dan ir-Regolament, il-materjali użati la għandhom jinħarqu, u lanqas jittrażmettu xi flame front fuq is-superfiċje, b’rata ta’ aktar minn 100 mm fil-minuta. Kull materjal użat f’sistema tat-trażżin għat-tfal għandu jikkonforma ma’ dawn ir-rekwiżiti. Madankollu, ir-rekwiżit dwar it-trażmissjoni ta’ flame front ma għandux japplika għal superfiċje li jirriżulta mill-qtugħ ta’ kampjun tat-test għal skopijiet ta’ ttestjar skont l-Anness 24.

Ir-rekwiżiti għandhom jiġu ssodisfati kemm fil-pożizzjoni “waqt l-użu” kif ukoll fil-pożizzjoni “stivat” tas-Sistema tat-Trażżin għat-Tfal inkorporata.

Jekk materjal jieqaf jinħaraq qabel ma jgħaddu 60 sekonda, u ma jkunx inħaraq aktar minn 51 mm mill-punt minn fejn ikun beda jingħadd il-ħin, dan għandu jiġi kkunsidrat li jissodisfa r-rekwiżit tar-rata tal-ħruq speċifikat hawn fuq.

It-testijiet li jikkonfermaw il-validità tad-dikjarazzjoni jistgħu jitwettqu fid-diskrezzjoni tas-Servizz Tekniku.

6.1.7. Fil-każ tat-trażżin għat-tfal li jħares lura appoġġat fuq id-dashboard tal-vettura, għall-fini tal-approvazzjoni skont dan ir-Regolament id-dashboard għandu jiġi meqjus bħala riġidu biżżejjed.

6.1.8. Is-sistemi tat-trażżin għat-tfal integrali tal-kategorija “universali”, għajr għas-sistemi tat-trażżin għat-tfal ISOFIX universali, għandu jkollhom punt tal-kuntatt prinċipali li jerfa’ t-tagħbija bejn it-trażżin għat-tfal u l-istrixxi taċ-ċinturin tas-sikurezza għall-adulti. Dan il-punt ma għandux ikun inqas minn raġġ ta’ 150 mm mill-assi Cr meta mkejjel bit-trażżin għat-tfal kif indikat fil-figuri ta’ hawn taħt, fuq il-bank tat-test dinamiku installat f’konformità mal-Anness 21 ta’ dan ir-Regolament, mingħajr manikin.

Is-sistemi ta’ trażżin għat-tfal mhux integrali tal-kategorija “universali”, għandu jkollhom punt tal-kuntatt prinċipali li jerfa’ t-tagħbija bejn it-trażżin għat-tfal u l-istrixxi taċ-ċinturin tas-sikurezza għall-adulti. Dan il-punt ma għandux ikun inqas minn 65 mm vertikalment ’il fuq mill-kuxin tal-bank tat-test u ma għandux ikun inqas minn raġġ ta’ 150 mm mill-assi Cr meta mkejjel bit-trażżin għat-tfal kif indikat fil-figuri ta’ hawn taħt, fuq il-bank tat-test dinamiku installat f’konformità mal-Anness 21 ta’ dan ir-Regolament, mingħajr manikin.

Figuri għall-ispjegazzjoni tal-proċedura tal-kejl

(id-dimensjonijiet huma kollha f’millimetri)

Il-verifika għandha ssir fuq iż-żewġ naħat tas-CRS u tul il-pjan lonġitudinali parallel mal-pjan medjan tas-CRS.

Perkorsi alternattivi taċ-ċinturini huma permessi. Meta jkun hemm perkors alternattiv taċ-ċinturin, il-manifattur għandu jagħmel referenza speċifika għall-perkors alternattiv fl-istruzzjonijiet dwar l-użu, kif meħtieġ mill-paragrafu 15. Meta jiġi ttestjat, bl-użu ta’ tali perkors(i) alternattiv(i), it-trażżin għandu jissodisfa r-rekwiżiti kollha ta’ dan ir-Regolament.

6.1.9. Jekk iċ-ċinturin għall-adulti jkun meħtieġ sabiex jorbot trażżin għat-tfal tal-kategorija “universali”, it-tul massimu tiegħu li għandu jintuża fuq il-bank tat-test dinamiku huwa definit fl-Anness 13 ta’ dan ir-Regolament.

Sabiex tiġi verifikata l-konformità ma’ dan ir-rekwiżit, is-sistema tat-trażżin għat-tfal għandha tiġi marbuta fuq il-bank tat-test permezz taċ-ċinturin tas-sikurezza standard xieraq deskritt fl-Anness 13. Il-manikin ma għandux jiġi installat jekk it-trażżin ma jkunx iddisinjat b’tali mod li l-installazzjoni tal-manikin iżżid l-ammont ta’ ċinturin użat. Bis-sistema tat-trażżin għat-tfal fil-pożizzjoni installata ma għandux ikun hemm tensjoni fuq iċ-ċinturin apparti minn dik magħmula mir-ritrattur standard, meta dan ikun installat. Meta jintuża ċ-ċinturin tar-ritrattur, din il-kundizzjoni għandha tiġi ssodisfata u għandu jibqa’ mill-inqas 150 mm taċ-ċinturin miġbur fir-rukkell.

6.1.10. It-trażżin għat-tfal tal-gruppi 0 u 0 + ma għandux jintuża jħares ’il quddiem.

6.1.11. Is-sistemi tat-trażżin għat-tfal tal-gruppi 0 u 0 +, bl-eċċezzjoni tal-carrycots kif definiti fil-paragrafu 2.4.1., għandhom jappartjenu għall-klassi integrali.

6.1.12. Is-sistemi tat-trażżin għat-tfal tal-grupp I għandhom jappartjenu għall-klassi integrali, sakemm ma jkunux mgħammra b’ilqugħ mill-impatt tal-Klassi B, kif definit fil-paragrafu 2.7. ta’ dan ir-Regolament.

6.1.13. Il-booster cushion mingħajr appoġġ għad-dahar għandu jiġi approvat biss bħala Sistemi tat-Trażżin għat-Tfal tal-Grupp III kif definit fil-paragrafu 2.1.1.5. ta’ dan ir-Regolament. (Il-medda tal-massa minn 22 kg sa 36 kg).

6.2. Konfigurazzjoni

6.2.1. Il-konfigurazzjoni tat-trażżin għandha tkun tali, li:

6.2.1.1. It-trażżin jagħti l-protezzjoni meħtieġa fi kwalunkwe pożizzjoni maħsuba għas-sistema tat-trażżin; għat-“Trażżin għal Bżonnijiet Speċjali” il-mezz primarju ta’ trażżin għandu jagħti l-protezzjoni meħtieġa fi kwalunkwe pożizzjoni maħsuba għas-sistema tat-trażżin mingħajr ma jintuża l-apparat għat-trażżin addizzjonali li jista’ jkun preżenti.

6.2.1.2. It-tfal jistgħu jitpoġġew fit-trażżin u jitneħħew minnu faċilment u malajr; fil-każ ta’ sistema tat-trażżin għat-tfal li fiha t-tfal jiġu mrażżna permezz ta’ ċinturin f’għamla ta’ harness jew ta’ ċinturin f’forma ta’ Y mingħajr ritrattur, kull trażżin ta’ fuq l-ispalla u kull ċinga ta’ fuq il-ħoġor għandhom ikunu jistgħu jiċċaqalqu fir-rigward ta’ xulxin waqt il-proċedura preskritta fil-paragrafu 7.2.1.4.

F’dawn il-każijiet l-assemblaġġ taċ-ċinturin tas-sistema tat-trażżin għat-tfal jista’ jkun iddisinjat b’żewġ partijiet jew aktar ta’ konnessjoni. Għat-“Trażżin għal Bżonnijiet Speċjali” huwa rikonoxxut li l-apparat addizzjonali tat-trażżin jnaqqas il-veloċità li biha t-tfal jistgħu jitpoġġew u jitneħħew. Madankollu, l-apparat addizzjonali għandu jkun iddisinjat biex jinfetaħ malajr kemm jista’ jkun.

6.2.1.3. Jekk ikun possibbli li tinbidel l-inklinazzjoni tat-trażżin, din il-bidla fl-inklinazzjoni ma għandhiex teħtieġ l-aġġustament mill-ġdid manwali taċ-ċineg. Biex titbiddel l-inklinazzjoni tat-trażżin, tkun meħtieġa azzjoni manwali deliberata.

6.2.1.4. Is-sistemi tat-trażżin tal-gruppi 0, 0 + u I għandhom iżommu t-tfal f’pożizzjoni tali li jagħtu l-protezzjoni meħtieġa anki meta t-tfal ikunu reqdin.

6.2.1.5. Is-sistemi tat-trażżin kollha li jħarsu ’l quddiem tal-grupp I li jinkorporaw sistema integrali ta’ harness għandu jkollhom ċinga ta’ bejn il-koxox li tipprevjeni li t-tifel/tifla jiżżerżaq ’l isfel, jew minħabba impatt jew minħabba li ma joqogħdux bi kwiethom.

6.2.2. L-apparat kollu tat-trażżin li juża “ċinga ta’ fuq il-ħoġor” għandu jiggwida ċ-“ċinga ta’ fuq il-ħoġor”, b’mod ekwilaterali fuq iż-żewġ naħat, biex ikun żgurat li t-tagħbija trażmessa miċ-“ċinga ta’ fuq il-ħoġor” tiġi trażmessa minn ġol-pelvi. L-assemblaġġ ma għandux jissoġġetta lill-partijiet dgħajfa tal-ġisem tat-tfal (l-addome, il-parti ta’ bejn il-koxox, eċċ.) għal forzi eċċessivi.

Fil-każ ta’ booster cushions u booster seats, il-parti ta’ fuq il-ħoġor taċ-ċinturin tas-sikurezza għall-adulti għandha tiġi ggwidata b’mod ekwilaterali fuq iż-żewġ naħat biex jiġi żgurat li t-tagħbijiet trażmessi miċ-ċinturin ta’ fuq il-ħoġor għall-adulti jiġu trażmessi minn ġol-pelvi. Il-gwida pożittiva tat-tagħbijiet fuq il-pelvi għandha tiġi rrealizzata mill-mument li fih it-tifel/tifla jitqiegħed/titqiegħed fit-trażżin; iċ-ċinturin ta’ fuq il-ħoġor għandu jgħaddi minn fuq il-parti ta’ fuq tal-koxxa, bit-tinja tmiss ħafif mal-pelvi. L-angoli α u β bejn il-linja tanġenti fejn iċ-ċinturin imiss mal-koxox u l-orizzontali għandhom ikunu akbar minn 10°.

Figuri tat-tifel/tifla marbut(a)

6.2.2.1. Biċ-ċinga ta’ bejn il-koxox mehmuża u fl-aktar pożizzjoni twila tagħha jekk tkun aġġustabbli, ma għandux ikun possibbli li wieħed jaġġusta ċ-ċinga ta’ fuq il-ħoġor b’mod li din titqiegħed ’il fuq mill-pelvi kemm tal-iċken kif ukoll tal-akbar manikin fil-gruppi tal-massa koperti mill-approvazzjoni. Għat-trażżin kollu li jħares ’il quddiem ma għandux ikun possibbli li wieħed jaġġusta iċ-ċinga ta’ fuq il-ħoġor b’mod li din titqiegħed ’il fuq mill-pelvi kemm għall-iċken kif ukoll għall-akbar manikin fil-gruppi tal-massa koperti mill-approvazzjoni.

6.2.2.2. Waqt it-test dinamiku, kif preskritt fil-paragrafu 8.1.3., iċ-ċinturin ta’ fuq il-ħoġor ma għandux jgħaddi kompletament ’il hinn mill-istruttura pelvika tal-manikin, fil-perjodu ta’ qabel id-devjazzjoni massima orizzontali tar-ras. Għandha ssir valutazzjoni bl-użu ta’ filmati b’veloċità qawwija.

6.2.3. Iċ-ċineg kollha tat-trażżin għandhom jitpoġġew b’tali mod li ma jdejqux lil min jilbishom waqt l-użu normali u li ma jadottawx konfigurazzjoni perikoluża. Id-distanza bejn iċ-ċineg għall-ispalla li jinstabu viċin tal-għonq għandha tkun tal-inqas daqs il-wisa’ tal-għonq tal-manikin xieraq.

6.2.4. Id-disinn għandu jkun tali li t-tagħbijiet kompressivi ma jiġux imposti fuq il-qurriegħa tal-ras tat-tifel/tifla, fil-każ ta’ kolliżjoni.

6.2.4.1. Iċ-ċinturini f’forma ta’ Y jistgħu jintużaw biss fis-sistemi tat-trażżin għat-tfal li jħarsu lura u lateralment (carrycots).

6.2.5. It-trażżin għat-tfal għandu jkun iddisinjat u installat b’tali mod li:

6.2.5.1. To minimize the danger of injury to the child or to other occupants of the vehicle through sharp edges or protrusions (as defined in UN Regulation No. 21, for example);

6.2.5.2. Ma jkollux truf jew partijiet li jisporġu ’l barra li jaqtgħu li jistgħu jikkawżaw ħsara lill-kisi tas-sits tal-vettura jew lill-ħwejjeġ tal-okkupanti;

6.2.5.3. Ma jissoġġettax lill-partijiet dgħajfa tal-ġisem tat-tifel/tifla (l-addome, il-parti ta’ bejn il-koxox, eċċ) għal forzi ta’ inerzja supplimentari li joħloq huwa stess;

6.2.5.4. Jiżgura li l-partijiet riġidi tiegħu, fil-punti fejn ikunu f’kuntatt maċ-ċineg, ma jkollomx truf li jaqtgħu li jistgħu joborxu ċ-ċineg.

6.2.6. Kwalunkwe parti magħmula b’mod li tista’ tiġi separata biex tippermetti li l-komponenti jitwaħħlu u jinqalgħu għandha tkun iddisinjata b’tali mod li tevita kemm jista’ jkun kwalunkwe riskju ta’ assemblaġġ u użu mhux korrett. It-“Trażżin għal Bżonnijiet Speċjali” jista’ jkollu apparati addizzjonali tat-trażżin; dawn għandhom jiġu ddisinjati biex jevitaw kwalunkwe riskju ta’ assemblaġġ mhux korrett u li l-mezz ta’ rilaxx tagħhom u l-mod li bih jitħaddmu għandhom ikunu immedjatament ovvji għal xi ħadd li jwettaq salvataġġ f’każ ta’ emerġenza.

6.2.7. Meta t-trażżin għat-tfal maħsub għall-grupp I, għall-grupp II u għall-gruppi I u II flimkien jinkludi dahar għas-siġġu, l-għoli intern ta’ dan id-dahar, iddeterminat skont id-disinn fl-Anness 12, ma għandux ikun inqas minn 500 mm.

6.2.8. Jistgħu jintużaw biss ritratturi li jillokkjaw awtomatikament jew ritratturi li jillokkjaw f’emerġenza.

6.2.9. Għall-apparat maħsub biex jintuża fil-Grupp I ma jridx ikun possibbli għat-tfal li jillaxkaw faċilment dik il-parti tas-sistema li trażżan il-pelvi wara li huma jitpoġġew fiha; għal dan il-għan ir-rekwiżiti tal-paragrafu 7.2.5. (apparati tal-qfil) għandhom jiġu ssodisfati; kwalunkwe apparat li huwa maħsub biex jikseb dan għandu jitwaħħal b’mod permanenti mas-sistema tat-trażżin għat-tfal.

6.2.10. It-trażżin għat-tfal jista’ jkun iddisinjat biex jintuża f’aktar minn grupp tal-massa wieħed u/jew minn aktar minn tifel/tifla wieħed/waħda, sakemm ikun kapaċi jissodisfa r-rekwiżiti stabbiliti għal kull wieħed mill-gruppi kkonċernati. It-trażżin għat-tfal fil-kategorija “universali” għandu jissodisfa r-rekwiżiti ta’ dik il-kategorija għall-gruppi tal-massa kollha li għalihom ġie approvat.

6.2.11. Trażżin għat-tfal b’ritrattur

Fil-każ ta’ trażżin għat-tfal li jinkorpora ritrattur, ir-ritrattur għandu jissodisfa r-rekwiżiti tal-paragrafu 7.2.3. ta’ hawn taħt.

6.2.12. Fil-każ tal-booster cushions, għandha tiġi eżaminata l-faċilità li biha ċ-ċineg u l-ilsien taċ-ċinturin għall-adulti jgħaddu mill-punti tal-fissaġġ. Dan għandu jsir b’mod partikolari għall-booster cushions li huma maħsuba għas-sits ta’ quddiem tal-karozzi, li jista’ jkollhom irfid twil semiriġidu. Il-bokkla fissa ma għandhiex titħalla tgħaddi mill-punti tal-fissaġġ tal-booster seats, jew li tippermetti qagħda ta’ ċinturin kompletament differenti minn dik tat-trolley tat-test.

6.2.13. Jekk it-trażżin għat-tfal huwa maħsub għal aktar minn tifel/tifla wieħed/waħda, kull sistema tat-trażżin għandha tkun totalment indipendenti fir-rigward tat-trasferiment tat-tagħbija u tal-aġġustamenti.

6.2.14. It-trażżin għat-tfal li jinkorpora elementi li jintefħu għandu jiġi ddisinjat b’tali mod li l-kundizzjonijiet għall-użu (pressjoni, temperatura, umdità) ma jkollhom l-ebda effett fuq il-kapaċità tiegħu li jikkonforma mar-rekwiżiti ta’ dan ir-Regolament.

6.3. Speċifikazzjonijiet tat-trażżin ISOFIX

6.3.1. Karatteristiċi ġenerali

6.3.1.1. Dimensjonijiet

Id-dimensjonijiet massimi laterali, ’l isfel, u lura tas-sistema tat-trażżin għat-tfal ISOFIX u l-pożizzjonament tas-sistema ta’ ankraġġi ISOFIX li magħha għandhom jitqabbdu l-partijiet ta’ twaħħil tagħha, għandhom jiġu ddefiniti għall-manifattur tas-sistema tat-trażżin għat-tfal ISOFIX permezz tal-Fissaġġ tas-Sit tal-Vettura (VSF) iddefinit mill-paragrafu 2.31. ta’ dan ir-Regolament.

6.3.1.2. Massa

Il-massa ta’ sistema tat-trażżin għat-tfal ISOFIX tal-kategoriji universali u semiuniversali u tal-grupp tal-massa 0, 0+, I ma għandhiex tkun aktar minn15-il kg.

6.3.2. Partijiet ta’ twaħħil ISOFIX

6.3.2.1. Tip

Il-partijiet ta’ twaħħil ISOFIX jistgħu jkunu skont l-eżempji murija fil-Figura 0 (a) ta’ hawn taħt, jew skont disinji xierqa oħra li jkunu parti minn mekkaniżmu riġidu li jista’ jiġi aġġustat, li n-natura tiegħu tiġi ddeterminata mill-manifattur tas-Sistema tat-Trażżin għat-Tfal ISOFIX.

Figura 0 (a)

Dimensjonijiet f’mm

Didiskalija

1 Parti ta’ twaħħil ta’ sistema tat-trażżin għat-tfal ISOFIX – eżempju 1

2 Parti ta’ twaħħil ta’ sistema tat-trażżin għat-tfal ISOFIX – eżempju 2

6.3.2.2. Dimensjonijiet

Id-dimensjonijiet tal-porzjon tal-parti ta’ twaħħil tas-sistema tat-trażżin għat-tfal ISOFIX li tiddaħħal fis-sistema ta’ ankraġġ ISOFIX ma għandhomx ikunu akbar mid-dimensjonijiet massimi mogħtija mill-limiti indikati fil-Figura 0(b)

Figura 0 (b)

Dimensjonijiet f’mm

6.3.2.3. Indikazzjoni ta’ latching parzjali

Is-sistema tat-trażżin għat-tfal ISOFIX għandha tinkorpora mezzi li permezz tagħhom ikun hemm indikazzjoni ċara li ż-żewġ partijiet ta’ twaħħil ISOFIX inqaflu kompletament mal-ankraġġi ta’ isfel ISOFIX li jikkorrispondu magħhom. Il-mezzi ta’ indikazzjoni jistgħu ikunu awdibbli, tattili jew viżwali jew kombinazzjoni ta’ tnejn minn dawn jew aktar. F’każ ta’ indikazzjoni viżibbli, din għandha tkun viżibbli fil-kundizzjonijiet tat-tidwil normali kollha.

6.3.3. Speċifikazzjonijiet taċ-ċinga tal-irbit ta’ fuq tat-trażżin għat-tfal ISOFIX

6.3.3.1. Konnettur tal-irbit ta’ fuq

Il-konnettur tal-irbit ta’ fuq għandu jkun ganċ tal-irbit ta’ fuq ISOFIX kif indikat fil-Figura 0(c), jew apparati simili li joqgħodu fil-limiti indikati fil-Figura 0(c).

6.3.3.2. Karatteristiċi taċ-ċineg tal-irbit ta’ fuq ISOFIX

Iċ-ċinga tal-irbit ta’ fuq ISOFIX għandha tkun appoġġata minn strixxi (jew l-ekwivalenti tagħhom), u jkollha mezz għall-aġġustament u għat-tnaqqis tat-tensjoni.

6.3.3.2.1. Karatteristiċi taċ-ċineg tal-irbit ta’ fuq ISOFIX

It-tul taċ-ċinga tal-irbit ta’ fuq tat-trażżin għat-tfal ISOFIX għandu jkun mill-inqas 2 000 mm.

6.3.3.2.2. Indikatur ta’ nuqqas ta’ laxkezza (no-slack indicator)

Iċ-ċinga tal-irbit ta’ fuq ISOFIX jew is-sit tat-tfal ISOFIX għandhom ikunu mgħammra b’apparat li jindika li tneħħiet kull laxkezza miċ-ċinga. L-apparat jista’ jkun parti minn apparat ta’ aġġustament u li jnaqqas it-tensjoni.

6.3.3.2.3. Dimensjonijiet

Id-dimensjonijiet tad-dħul għall-ganċijiet tal-irbit ta’ fuq ISOFIX huma indikati fil-Figura 0(c).

Figura 0(c)

Id-dimensjonijiet tal-konnettur tal-irbit ta’ fuq ISOFIX (tip ta’ ganċ)

Dimensjonijiet f’millimetri

Didaskalija:







Struttura ċirkondanti (jekk preżenti) Żona li fiha għandu joqgħod il-profil kollu tal-interfaċċa tal-ganċ taċ-ċinga tal-irbit

6.3.4. Dispożizzjonijiet dwar l-aġġustament

Il-partijiet ta’ twaħħil ISOFIX, jew is-sistema tat-trażżin gћat-tfal ISOFIX stess, għandhom ikunu aġġustabbli sabiex jakkomodaw il-medda ta’ postijiet ta’ ankraġġ ISOFIX deskritti fir-Regolament tan-NU Nru 14 jew fir-Regolament tan-NU Nru 145.

6.4. Kontroll tal-immarkar

6.4.1. Is-Servizz Tekniku li jwettaq it-testijiet tal-approvazzjoni gћandu jivverifika li l-immarkar ikun konformi mar-rekwiżiti tal-paragrafu 4.

6.5. Kontroll tal-istruzzjonijiet dwar l-installazzjoni u l-istruzzjonijiet għall-użu

6.5.1. Is-Servizz Tekniku li jwettaq it-testijiet tal-approvazzjoni gћandu jivverifika li l-istruzzjonijiet dwar l-installazzjoni u l-istruzzjonijiet gћall-użu jkunu konformi mal-paragrafu 15.

7. SPEĊIFIKAZZJONIJIET PARTIKOLARI

7.1. Dispożizzjonijiet applikabbli għat-trażżin assemblat

7.1.1. Reżistenza għall-korrużjoni

7.1.1.1. It-trażżin għat-tfal komplet, jew il-partijiet tiegħu li huma suxxettibbli għall-korrużjoni, għandhom jiġu soġġetti għat-test tal-korrużjoni speċifikat fil-paragrafu 8.1.1. ta’ hawn taħt.

7.1.1.2. Wara t-test tal-korrużjoni kif preskritt fil-paragrafi 8.1.1.1. u 8.1.1.2., ma għandu jkun viżibbli għal għajnejn osservatur kwalifikat l-ebda sinjal ta’ deterjorament li jista’ jtellef il-funzjonament tajjeb tat-trażżin għat-tfal u l-ebda korrużjoni sinifikanti.

7.1.2. Assorbiment tal-enerġija

7.1.2.1. Għall-apparat kollu b’appoġġi għad-dahar, iż-żoni definiti fl-Anness 18 ta’ dan ir-Regolament, meta jiġu ttestjati skont l-Anness 17, għandhom jagħtu aċċellerazzjoni massima ta’ inqas minn 60 g. Dan ir-rekwiżit japplika wkoll għaż-żoni tal-ilqugħ mill-impatt li qegħdin fiż-żona fejn tista’ tintlaqat ir-ras.

7.1.2.2. Fil-każ ta’ sistemi tat-trażżin għat-tfal b’apparat ta’ appoġġ gћar-ras aġġustabbli u permanenti mwaћћal b’mod mekkaniku, fejn l-gћoli taċ-ċinturin tas-sikurezza għall-adulti jew tal-harness għat-tfal ikun ikkontrollat direttament mill-appoġġ gћar-ras aġġustabbli, mhuwiex meћtieġ l-assorbiment tal-enerġija fiż-żoni ddefiniti fl-Anness 18, fejn ir-ras tal-manikin ma tistax tagħmel kuntatt magћhom, jiġifieri wara l-appoġġ gћar-ras.

7.1.3. Qlib ta’ taħt fuq

7.1.3.1. It-trażżin għat-tfal għandu jiġi ttestjat kif preskritt fil-paragrafu 8.1.2.; il-manikin ma għandu jintefa’ ’l barra mill-apparat f’ebda ħin waqt it-test, u barra minn hekk meta l-bank tat-test ikun fil-pożizzjoni ta’ taħt fuq, ir-ras tal-manikin ma għandhiex tiċċaqlaq b’aktar minn 300 mm mill-pożizzjoni oriġinali tagħha f’direzzjoni vertikali fir-rigward tal-bank tat-test, ladarba titneħħa t-tagħbija applikata.

7.1.4. Test dinamiku

7.1.4.1. Ġenerali. It-trażżin għat-tfal għandu jiġi soġġett għal test dinamiku f’konformità mal-paragrafu 8.1.3. ta’ hawn taħt.

7.1.4.1.1. It-trażżin għat-tfal tal-kategoriji “universali”, “ristrett” u “semiuniversali” għandu jiġi ttestjat fuq it-trolley tat-test permezz tas-sit tat-test preskritt fil-paragrafu 6., u f’konformità mal-paragrafu 8.1.3.1.

7.1.4.1.2. It-trażżin għat-tfal tal-kategorija “vettura speċifika” għandu jiġi ttestjat b’kull mudell tal-vettura li għalih huwa maħsub it-trażżin għat-tfal. Is-Servizz Tekniku responsabbli mit-twettiq tat-test jista’ jnaqqas l-għadd tal-mudelli ta’ vetturi ttestjati jekk dawn ma jvarjawx ħafna fl-aspetti elenkati fil-paragrafu 7.1.4.1.2.3. It-trażżin għat-tfal jista’ jiġi ttestjat b’wieħed mill-metodi li ġejjin:

7.1.4.1.2.1. Fuq vettura kompluta, kif preskritt fil-paragrafu 8.1.3.3.;

7.1.4.1.2.2. F’qafas tal-bodi tal-vettura fuq it-trolley tat-test, kif preskritt fil-paragrafu 8.1.3.2.; jew,

7.1.4.1.2.3. F’partijiet suffiċjenti tal-qafas tal-bodi tal-vettura tant li jirrappreżentaw l-istruttura tal-vettura u s-superfiċji tal-impatt. Jekk it-trażżin għat-tfal huwa maħsub biex jintuża fis-sit ta’ wara, il-partijiet għandhom jinkludu d-dahar tas-sit ta’ quddiem, is-sit ta’ wara, il-pjanċa tal-qiegħ, il-montanti B u C u s-saqaf. Jekk it-trażżin huwa maħsub biex jintuża fis-sit ta’ quddiem, il-partijiet għandhom jinkludu d-dashboard, il-montant A, il-windskrin, kwalunkwe lieva jew pum installat fil-qiegħ jew fuq panil tal-kontrolli, is-sit ta’ quddiem, il-pjanċa tal-qiegħ u s-saqaf. Barra minn hekk, jekk it-trażżin għat-tfal huwa maħsub biex jintuża flimkien maċ-ċinturin tas-sikurezza għall-adulti, il-partijiet għandhom jinkludu ċ-ċinturin(i) għall-adulti xieraq/xierqa. Is-Servizz Tekniku responsabbli mit-twettiq tat-test jista’ jippermetti li jiġu esklużi ċerti oġġetti jekk jinstab li dawn huma żejda. L-ittestjar għandu jsir kif preskritt fil-paragrafu 8.1.3.2.

7.1.4.1.3. It-test dinamiku għandu jitwettaq fuq it-trażżin għat-tfal li preċedentement ma jkunx ġie soġġett għal tagħbija.

7.1.4.1.4. Matul it-testijiet dinamiċi, l-ebda parti mit-trażżin għat-tfal li tkun fil-fatt qed tgħin biex iżżomm it-tfal fil-pożizzjoni xierqa ma għandha tinkiser, u l-ebda bokkla jew sistema tal-illokkjar jew sistema ta’ spostament jew riġel ta’ appoġġ ma għandhom jinkisru jew jinħallu jew jaqgħu, għajr meta jkunu identifikati bħala apparat ta’ limitazzjoni tat-tagħbija. Kwalunkwe apparat ta’ limitazzjoni tat-tagħbija għandu jkun identifikat b’mod ċar fid-deskrizzjonijiet tekniċi tal-manifattur kif definit fil-paragrafu 3.2.1. ta’ dan ir-Regolament.

7.1.4.1.5. Fil-każ ta’ “tip mhux integrali” iċ-ċinturin tas-sikurezza użat għandu jkun iċ-ċinturin standard u l-brackets tal-ankraġġ tiegħu kif preskritti fl-Anness 13 ta’ dan ir-Regolament. Dan ma japplikax għall-approvazzjonijiet ta’ “vettura speċifika” fejn għandu jintuża ċ-ċinturin reali tal-vettura.

7.1.4.1.6. Jekk sistema tat-trażżin għat-tfal ta’ “vettura speċifika” tiġi installata fiż-żona ta’ wara l-pożizzjonijiet tas-sits għall-adulti l-aktar lura u li jħarsu ’l quddiem (pereżempju, iż-żona tal-bagalji), għandu jitwettaq test wieħed bl-akbar manikin(i) fuq vettura kompluta kif preskritt fil-paragrafu 8.1.3.3.3. It-testijiet l-oħra, inkluż dak tal-konformità tal-produzzjoni, jistgħu jitwettqu kif preskritt fil-paragrafu 8.1.3.2., jekk il-manifattur jixtieq hekk.

7.1.4.1.7. Fil-każ ta’ “Trażżin għal Bżonnijiet Speċjali” kull test dinamiku speċifikat minn dan ir-Regolament għal kull grupp tal-massa għandu jitwettaq darbtejn: l-ewwel billi jintużaw il-mezzi primarji tat-trażżin u wara bl-apparati kollha tat-trażżin li qed jintużaw. F’dawn it-testijiet, għandha tingħata attenzjoni speċjali għar-rekwiżiti tal-paragrafi 6.2.3. u 6.2.4.

7.1.4.1.8. Waqt it-testijiet dinamiċi, iċ-ċinturin tas-sikurezza standard użat biex jiġi installat trażżin għat-tfal integrali ma għandux jinħall minn kwalunkwe gwida jew apparat tal-illokkjar utilizzat għat-test imwettaq.

Waqt it-testijiet dinamiċi, iċ-ċinturin tas-sikurezza standard użat biex jiġi installat trażżin għat-tfal mhux integrali ma għandux jinħall minn kwalunkwe gwida jew apparat tal-illokkjar utilizzat għat-test imwettaq; madankollu, għall-porzjon tal-ispalla dan għandu jiġi evalwat sal-mument li fih tintlaħaq id-devjazzjoni orizzontali massima tar-ras tal-manikin. Barra minn hekk, waqt it-test dinamiku tat-trażżin għat-tfal mhux integrali, il-limitu ta’ spostament aċċettabbli taċ-ċinturin tal-ispalla huwa li t-tarf ta’ isfel tal-parti tal-ispalla taċ-ċinturin tas-sikurezza standard ma għandux ikun aktar baxx mill-minkeb tal-manikin fil-punt tad-devjazzjoni orizzontali massima tar-ras tal-manikin.

7.1.4.1.9. It-trażżin gћat-tfal b’riġel ta’ appoġġ gћandu jiġi ttestjat kif ġej:

(a) Fil-każ tal-kategorija semiuniversali, it-testijiet gћall-impatt frontali gћandhom jitwettqu bir-riġel ta’ appoġġ aġġustat, kemm gћall-aġġustament massimu kif ukoll gћal dak minimu tiegħu, li jkunu kompatibbli mal-pożizzjoni tal-pjanċa tal-qiegħ tat-trolley. It-testijiet għall-impatt minn wara għandhom isiru bl-agħar pożizzjoni possibbli magħżula mis-Servizz Tekniku. Waqt it-testijiet ir-riġel ta’ appoġġ gћandu jkun appoġġat mill-pjanċa tal-qiegħ tat-trolley kif deskritt fil-Figura 2 tal-Appendiċi 3 tal-Anness 6. Jekk ikun hemm spazju bejn l-iqsar tul tar-riġel u l-ogћla livell tal-pjanċa tal-qiegħ, ir-riġel jiġi aġġustat gћal-livell tal-pjanċa tal-qiegħ ta’ 140 mm taћt l-assi Cr. Jekk it-tul massimu tar-riġel ikun akbar minn dak li l-iktar livell baxx tal-pjanċa tal-qiegħ jippermetti li jintuża, ir-riġel jiġi aġġustat gћal dak l-aktar livell baxx tal-pjanċa tal-qiegħ ta’ 280 mm taћt l-assi Cr. Fil-każ ta’ riġel ta’ appoġġ b’passi aġġustabbli, it-tul tar-riġel ta’ appoġġ gћandu jiġi aġġustat gћall-pożizzjoni tal-aġġustament li jmiss, sabiex jiġi żgurat li r-riġel ta’ appoġġ ikun f’kuntatt mal-qiegħ.

(b) Fil-każ ta’ riġlejn ta’ appoġġ barra mill-pjan tas-simetrija, is-Servizz Tekniku gћandu jagћżel l-agћar każ gћat-test.

(c) Fil-każ ta’ kategorija ta’ vettura speċifika, ir-riġel ta’ appoġġ gћandu jiġi aġġustat kif speċifikat mill-manifattur tat-trażżin gћat-tfal.

7.1.4.1.10. Fil-każ ta’ trażżin gћat-tfal li juża sistema ta’ ankraġġ ISOFIX u apparat antirotazzjoni, jekk ikun hemm, it-test dinamiku għandu jitwettaq:

7.1.4.1.10.1. Gћal CRS ISOFIX tal-Klassijiet tad-daqs A, B u B1:

7.1.4.1.10.1.1. Bl-apparat antirotazzjoni użat, u

7.1.4.1.10.1.2. Mingħajr l-apparat antirotazzjoni użat. Jekk l-apparat antirotazzjoni jkun riġel ta’ appoġġ u jkun jista’ jiġi moħbi għalkollox fil-bażi jew fil-qafas tas-CRS, it-test jitwettaq bl-apparat fil-pożizzjoni tiegħu stivat jew jitneħħa r-riġel rispettivament. Jekk ma jkunx jista’ jiġi moħbi għalkollox fil-bażi, it-test jitwettaq bl-apparat użat fl-iqsar tul tiegħu u bil-pjanċa tal-qiegħ tat-trolley fl-iktar pożizzjoni baxxa tagħha.

Dan ir-rekwiżit ma japplikax meta riġel ta’ appoġġ permanenti u mhux aġġustabbli jintuża bћala apparat antirotazzjoni.

7.1.4.1.10.2. Gћal sistemi ta’ trażżin gћat-tfal ISOFIX ta’ klassijiet tad-daqs oћrajn, bl-apparat antirotazzjoni użat.

7.1.4.2. Aċċellerazzjoni tas-sider ( 2 )

7.1.4.2.1. L-aċċellerazzjoni tas-sider li tirriżulta ma għandhiex tkun aktar minn 55 g ħlief matul il-perjodi li s-somma tagħhom ma tkunx aktar minn 3 ms.

7.1.4.2.2. Il-komponent vertikali tal-aċċellerazzjoni mill-addome lejn ir-ras, “-z”, meta jiġu segwiti l-proċeduri tal-kejl definiti fil-paragrafu 8.5 ta’ dan id-dokument, ma għandux ikun aktar minn 30 g ħlief matul il-perjodi li s-somma tagħhom ma tkunx aktar minn 3 ms. Il-proċeduri tal-kejl definiti fil-paragrafu 8.5 ta’ dan id-dokument isegwu dawk tal-istandard ISO 6487 u l-konvenzjoni tas-sinjali tal-istandard SAE J211, kif indikat fil-Figura A.

Figura A

Konvenzjoni tas-sinjali tal-istandard SAE J211

7.1.4.3. Penetrazzjoni addominali ( 3 )

7.1.4.3.1. Waqt il-verifika deskritta fil-paragrafu 5.3. tal-Appendiċi 1 tal-Anness 8, ma għandu jkun hemm l-ebda sinjal viżibbli ta’ penetrazzjoni fit-tafal artab tal-addome kkawżat minn xi parti tal-apparat tat-trażżin.

7.1.4.4. Spostament tal-manikin

7.1.4.4.1. It-trażżin għat-tfal tal-kategoriji “universali”, “ristrett” u “semiuniversali”:

7.1.4.4.1.1. Trażżin għat-tfal li jħares ’il quddiem: ir-ras tal-manikin ma għandhiex tgħaddi lil hinn mill-pjani BA u DA kif iddefiniti fil-Figura 1 ta’ hawn taħt, bl-eċċezzjoni tal-booster seats meta jintuża l-ikbar manikin P10, fejn il-valur fir-rigward tal-pjan DA huwa ta’ 840 mm.

Figura 1

Arranġament għall-ittestjar ta’ apparat li jħares ’il quddiem

Dimensjonijiet f’mm

* Għall-finijiet tat-test speċifikat fil-paragrafu 7.1.4.1.10.1.1., din id-dimensjoni għandha tkun 500 mm.

7.1.4.4.1.2. Trażżin għat-tfal li jħares lura

7.1.4.4.1.2.1. Trażżin għat-tfal appoġġat fuq id-dashboard: ir-ras tal-manikin ma għandhiex tgħaddi lil hinn mill-pjani AB, AD u DCr, kif iddefiniti fil-Figura 2 ta’ hawn taћt. Dan gћandu jiġi evalwat sa 300 ms jew il-mument li fih il-manikin jieqaf għalkollox, liema minnhom iseħħ l-ewwel.

Figura 2

Arranġament għall-ittestjar ta’ apparat li jħares ’il quddiem

Dimensjonijiet f’mm

7.1.4.4.1.2.2. Trażżin għat-tfal fil-grupp 0 mhux appoġġat fuq id-dashboard, u carrycots: ir-ras tal-manikin ma għandhiex tgħaddi lil hinn mill-pjani AB, AD u DE, kif indikati fil-Figura 3 ta’ hawn taħt. Dan gћandu jiġi evalwat sa 300 ms jew il-mument li fih il-manikin jieqaf għalkollox, liema minnhom iseħħ l-ewwel.

Figura 3

Arranġament għall-ittestjar tal-apparat tat-trażżin għat-tfal tal-grupp 0, mhux appoġġat fuq id-dashboard

Dimensjonijiet f’mm

7.1.4.4.1.2.3. Trażżin għat-tfal li mhux tal-grupp 0 u li mhux appoġġat fuq id-dashboard:

ir-ras tal-manikin ma għandhiex tgħaddi lil hinn mill-pjani FD, FG u DE, kif indikati fil-Figura 4 ta’ hawn taħt u ma għandu jkun hemm ebda kuntatt dirett bejn ir-ras tal-manikin u l-iżbarra. Dan gћandu jiġi evalwat sa 300 ms jew il-mument li fih il-manikin jieqaf għalkollox, liema minnhom iseħħ l-ewwel.

Fil-każ li jkun hemm kuntatt bejn dan it-trażżin għat-tfal u l-iżbarra b’dijametru ta’ 100 mm u jiġu ssodisfati l-kriterji tal-prestazzjoni kollha, għandu jitwettaq test dinamiku ieħor (impatt frontali) bl-aktar manikin tqil maħsub għal dan it-trażżin għat-tfal u mingħajr l-iżbarra b’dijametru ta' 100 mm; ir-rekwiżiti għal dan it-test huma li jiġu ssodisfati l-kriterji kollha minbarra dak tal-ispostament ’il quddiem.

Figura 4

Arranġament għall-ittestjar tal-apparat li jħares lura, minbarra l-grupp 0, li mhux appoġġat fuq id-dashboard

Dimensjonijiet f’mm

7.1.4.4.2. Trażżin għat-tfal tal-kategorija “vettura speċifika”: meta jiġi ttestjat f’vettura kompluta jew f’qafas tal-bodi tal-vettura, ir-ras ma għandha tiġi f’kuntatt ma’ ebda parti tal-vettura. However, if there is contact, the speed of impact of the head shall be less than 24 km/h and the part contacted shall meet the requirements of the energy absorption test laid down in UN Regulation No. 21, Annex 4. F’testijiet b’vetturi kompluti għandu jkun possibbli li wara t-test il-manikini jitneħħew mit-trażżin għat-tfal mingħajr ma jintużaw għodod.

7.1.5. Reżistenza għat-temperatura

7.1.5.1. L-assemblaġġi tal-bokkla, ir-ritratturi, l-aġġustaturi u l-apparat tal-qfil li jistgħu jiġu affetwati mit-temperatura, għandhom jiġu soġġetti għat-test tat-temperatura speċifikat fil-paragrafu 8.2.8. ta’ hawn taħt.

7.1.5.2. Wara t-test tat-temperatura kif preskritt fil-paragrafu 8.2.8.1., ma għandu jkun viżibbli għal għajnejn osservatur kwalifikat l-ebda sinjal ta’ deterjorament, li jista’ jtellef mill-funzjonament xieraq tat-trażżin għat-tfal.

7.2. Dispożizzjonijiet applikabbli għall-komponenti individwali tat-trażżin

7.2.1. Bokkla

7.2.1.1. Il-bokkla għandha tkun iddisinjata b’tali mod li tkun prekluża kwalunkwe possibbiltà ta’ manipulazzjoni mhux korretta. Dan ifisser, inter alia, li ma għandux ikun possibbli li l-bokkla titħalla magħluqa parzjalment; ma għandux ikun possibbli li partijiet mill-bokkla jiġu skambjati b’mod involontarju meta l-bokkla tkun qed tiġi llokkjata; il-bokkla għandha tillokkja biss meta l-partijiet kollha jkunu mdaħħla f’posthom. Kull fejn il-bokkla u/jew l-ilsien taċ-ċinturin tkun/ikun f’kuntatt mat-tifel/tifla, din ma għandhiex tkun idjaq mill-wisa’ minima taċ-ċinga kif speċifikat fil-paragrafu 7.2.4.1.1 ta’ hawn taħt. This paragraph is not applicable to belt assemblies already approved according to UN Regulation No. 16 or any equivalent standard in force. Fil-każ ta’ “Trażżin għal Bżonnijiet Speċjali” hija biss il-bokkla fuq il-mezz primarju tat-trażżin li jeħtieġ li tkun konformi mar-rekwiżiti tal-paragrafi 7.2.1.1. sa 7.2.1.9. biż-żewġ paragrafi msemmija inklużi.

7.2.1.2. Il-bokkla, anki meta mhix taħt tensjoni, għandha tibqa’ magħluqa tkun xi tkun il-pożizzjoni tagħha. Għandha tkun tista’ titħaddem u tinqabad bl-idejn faċilment. Għandu jkun possibbli li tinfetaħ billi tiġi eżerċitata pressjoni fuq buttuna jew fuq xi apparat simili. Is-superfiċje li fuqu trid tiġi eżerċitata din il-pressjoni jrid ikollu fil-pożizzjoni tal-ftuħ reali u meta jiġi projettat fi pjan perpendikolari mad-direzzjoni inizjali tal-moviment tal-buttuna: fil-każ ta’ apparat integrat, erja ta’ mhux inqas minn 4,5 cm2 b’wisa’ ta’ mhux inqas minn 15-il mm; għal apparat mhux magħluq, erja ta’ 2,5 cm2 u wisa’ ta’ mhux inqas minn 10 mm. Il-wisa’ għandha tkun l-iżgħar waħda miż-żewġ dimensjonijiet li jifformaw l-erja preskritta u għandha titkejjel b’mod rettangolari għad-direzzjoni tal-moviment tal-buttuna għar-rilaxx tal-bokkla.

7.2.1.3. L-erja tar-rilaxx tal-bokkla għandha tkun ta’ kulur aħmar. L-ebda parti oħra mill-bokkla ma għandu jkollha dan il-kulur.

7.2.1.4. Għandu jkun possibbli li t-tifel/tifla jiġi/tiġi rilaxxat(a) mit-trażżin b’azzjoni waħda fuq bokkla waħda. Għall-gruppi 0 u 0+ huwa permess lit-tfal jitneħħew flimkien mal-apparati bħal benniena għat-trabi li tinġarr/carrycot/trażżin għall-carrycot jekk is-sistema tat-trażżin għat-tfal tista’ tiġi rilaxxata billi jintużaw mhux aktar minn żewġ bokkli.

7.2.1.4.1. Konnessjoni b’molla bejn iċ-ċineg ta’ fuq l-ispalla ta’ ċinturin f’għamla ta’ harness titqies bħala li mhix konformi mar-rekwiżit ta’ azzjoni waħda msemmi fil-paragrafu 7.2.1.4. ta’ hawn fuq.

7.2.1.5. Għall-gruppi II u III il-bokkla għandha titqiegħed f’pożizzjoni li t-tifel/tifla jkun jista’ jilħaqha. Barra minn hekk, għandha titqiegħed f’pożizzjoni, għall-gruppi kollha, b’tali mod li l-għan u l-mod tat-tħaddim tagħha jkunu immedjatament ovvji għal xi ħadd li qed iwettaq salvataġġ f’każ ta’ emerġenza.

7.2.1.6. Il-ftuħ tal-bokkla għandu jippermetti li t-tifel/tifla jkun jista’ jitneħħa b’mod indipendenti mis-“siġġu”, mill-“appoġġ tas-siġġu” jew mill-“ilqugħ mill-impatt”, jekk installat, u jekk l-apparat jinkludi ċinga ta’ bejn il-koxox, din iċ-ċinga għandha tiġi rilaxxata bl-użu tal-istess bokkla.

7.2.1.7. Il-bokkla għandha tkun kapaċi tirreżisti għar-rekwiżiti tat-tħaddim tat-test tat-temperatura indikati fil-paragrafu 8.2.8.1. u għal tħaddim ripetut, u qabel it-test dinamiku preskritt fil-paragrafu 8.1.3. għandha tgħaddi minn test li jinkludi 5 000 ± 5 ċiklu ta’ ftuħ u għeluq fil-kundizzjonijiet normali għall-użu.

7.2.1.8. Il-bokkla għandha tiġi soġġetta għat-testijiet tal-ftuħ li ġejjin:

7.2.1.8.1. Test taħt tagħbija

7.2.1.8.1.1. Għal dan it-test għandu jintuża trażżin għat-tfal li jkun diġà għadda mit-test dinamiku preskritt fil-paragrafu 8.1.3. ta’ hawn taħt.

7.2.1.8.1.2. Il-forza meħtieġa biex tinfetaħ il-bokkla fit-test preskritt fil-paragrafu 8.2.1.1. ta’ hawn taħt ma għandhiex tkun ta’ aktar minn 80 N.

7.2.1.8.2. Test mingħajr tagħbija

7.2.1.8.2.1. Għal dan it-test għandha tintuża bokkla li preċedentement ma tkunx ġiet soġġetta għal tagħbija. Il-forza meħtieġa biex tinfetaħ il-buttuna meta mhix mgħobbija għandha tkun fil-medda ta’ 40-80 N fit-testijiet preskritti fil-paragrafu 8.2.1.2. ta’ hawn taħt.

7.2.1.9. Saħħa

7.2.1.9.1. Waqt it-test f’konformità mal-paragrafu 8.2.1.3.2. l-ebda parti mill-bokkla jew miċ-ċineg ta’ ħdejha jew mill-aġġustaturi ma għandha tinkiser jew tinqala’.

7.2.1.9.2. Bokkla tal-harness tal-gruppi tal-massa 0 u 0 + għandha tkun tiflaħ għal 4 000 N.

7.2.1.9.3. Bokkla tal-harness tal-grupp tal-massa I u ogħla għandha tkun tiflaħ għal 10 000 N.

7.2.1.9.4. L-Awtorità tal-Approvazzjoni tat-Tip tista’ ma twettaqx it-test tar-reżistenza tal-bokkla jekk diġà jkollha informazzjoni li tirrendi dan it-test bħala mhux meħtieġ.

7.2.2. Apparat għall-aġġustament

7.2.2.1. Il-medda tal-aġġustament għandha tkun suffiċjenti biex tippermetti l-aġġustament korrett tat-trażżin għat-tfal bil-manikini kollha tal-grupp tal-piż li l-apparat huwa maħsub għalih u biex tippermetti l-installazzjoni sodisfaċenti fil-mudelli kollha tal-vetturi speċifikati.

7.2.2.2. L-apparat għall-aġġustament kollu għandu jkun tat-tip “aġġustatur rapidu”, minbarra l-apparat għall-aġġustament li jintuża biss għall-installazzjoni inizjali tat-trażżin fil-vettura, li jista’ jkun ta’ tip ieħor għajr dak tat-tip “aġġustatur rapidu”.

7.2.2.3. L-apparat tat-tip “aġġustatur rapidu” għandu jintlaħaq faċilment meta t-trażżin għat-tfal ikun installat kif suppost u meta t-tifel/tifla jew il-manikin ikun f’postu.

7.2.2.4. Apparat tat-tip “aġġustatur rapidu” għandu jiġi aġġustat faċilment skont l-istatura fiżika tat-tifel/tifla. B’mod partikolari, f’test imwettaq f’konformità mal-paragrafu 8.2.2.1., il-forza meħtieġa biex jitħaddem apparat għall-aġġustament manwali ma għandhiex tkun ta’ aktar minn 50 N.

7.2.2.5. Żewġ kampjuni tal-apparat għall-aġġustament tat-trażżin għat-tfal għandhom jiġu ttestjati kif preskritt mir-rekwiżiti tat-tħaddim tat-test tat-temperatura indikati fil-paragrafu 8.2.8.1. u fil-paragrafu 8.2.3. ta’ hawn taħt.

7.2.2.5.1. L-ammont ta’ żlieq taċ-ċinga ma għandux ikun aktar minn 25 mm għal apparat għall-aġġustament wieħed jew 40 mm għall-apparat għall-aġġustament kollu.

7.2.2.6. L-apparat ma għandux jinkiser jew jinqala’ meta jiġi ttestjat kif preskritt fil-paragrafu 8.2.2.1. ta’ hawn taħt.

7.2.2.7. Aġġustatur armat direttament fuq it-trażżin għat-tfal għandu jkun kapaċi jirreżisti għal tħaddim ripetut u qabel it-test dinamiku preskritt fil-paragrafu 8.1.3. għandu jgħaddi minn test li jinkludi 5 000 ± 5 ċiklu kif speċifikat fil-paragrafu 8.2.7.

7.2.3. Ritratturi

7.2.3.1. Ritratturi li jillokkjaw awtomatikament

7.2.3.1.1. Iċ-ċinga ta’ ċinturin tas-sikurezza mgħammar b’ritrattur li jillokkja awtomatikament ma għandiex tinħall b’aktar minn 30 mm bejn il-pożizzjonijiet ta’ imblokk tar-ritrattur. Wara moviment lura ta’ min jilbsu, iċ-ċinturin għandu jew jibqa’ fil-pożizzjoni inizjali tiegħu jew jerġa’ lura awtomatikament għal dik il-pożizzjoni meta min jilbsu sussegwentement jagħmel moviment ’il quddiem.

7.2.3.1.2. Jekk ir-ritrattur huwa parti minn ċinturin ta’ fuq il-ħoġor, il-forza ta’ ritrazzjoni taċ-ċinga ma għandhiex tkun ta’ inqas minn 7 N kif imkejla fit-tul liberu bejn il-manikin u r-ritrattur kif preskritt fil-paragrafu 8.2.4.1. ta’ hawn taħt. Jekk ir-ritrattur huwa parti mit-trażżin tas-sider, il-forza ta’ ritrazzjoni ma għandhiex tkun ta’ inqas minn 2 N jew ta’ aktar minn 7 N, imkejla b’mod simili. Jekk iċ-ċinga tgħaddi minn gwida jew taljola, il-forza ta’ ritrazzjoni għandha titkejjel fit-tul liberu bejn il-manikin u l-gwida jew taljola. Jekk l-assemblaġġ jinkorpora apparat, li jitħaddem b’mod manwali jew b’mod awtomatiku, li ma jħallix li ċ-ċinga tinġibed lura għalkollox, dak l-apparat ma għandux ikun qed jaħdem meta jittieħed dan il-kejl.

7.2.3.1.3. Iċ-ċinga għandha tinġibed b’mod ripetut mir-ritrattur u titħalla tinġibed lura, fil-kundizzjonijiet preskritti fil-paragrafu 8.2.4.2.ta’ hawn taħt, sakemm jiġu kompluti 5 000 ċiklu. Ir-ritrattur imbagħad għandu jiġi soġġett għall-kundizzjonijiet tat-tħaddim tat-test tat-temperatura indikati fil-paragrafu 8.2.8.1. u għat-test tal-korrużjoni deskritt fil-paragrafu 8.1.1. u għat-test tar-reżistenza għat-trab deskritt fil-paragrafu 8.2.4.5. Imbagħad għandu jerġa’ jikkompleta b’mod sodisfaċenti 5 000 ċiklu ieħor ta’ estrazzjoni u ritrazzjoni. Wara t-testijiet ta’ hawn fuq ir-ritrattur għandu jkompli jaħdem b’mod korrett u għandu jissodisfa r-rekwiżiti tal-paragrafi 7.2.3.1.1. u 7.2.3.1.2. ta’ hawn fuq.

7.2.3.2. Ritratturi li jillokkjaw f’emerġenza

7.2.3.2.1. Meta jiġi ttestjat kif preskritt fil-paragrafu 8.2.4.3., ritrattur li jillokkja f’emerġenza għandu jissodisfa l-kundizzjonijiet ta’ hawn taħt:

7.2.3.2.1.1. Għandu jillokkja meta d-deċellerazzjoni tal-vettura tilħaq 0,45 g.

7.2.3.2.1.2. Ma għandux jillokkja f’aċċellerazzjonijiet taċ-ċinga ta’ inqas minn 0,8 g kif imkejla fl-assi tal-estrazzjoni taċ-ċinga.

7.2.3.2.1.3. Ma għandux jillokkja meta l-apparat ta’ detezzjoni tiegħu jiġi inklinat b’mhux aktar minn 12° fi kwalunkwe direzzjoni mill-pożizzjoni tal-installazzjoni speċifikata mill-manifattur tiegħu.

7.2.3.2.1.4. Għandu jillokkja meta l-apparat ta’ detezzjoni tiegħu jiġi inklinat b’aktar minn 27° fi kwalunkwe direzzjoni mill-pożizzjoni tal-installazzjoni speċifikata mill-manifattur tiegħu.

7.2.3.2.2. Meta t-tħaddim tar-ritrattur ikun jiddependi minn sinjal jew sors ta’ enerġija estern, id-disinn għandu jiżgura li r-ritrattur jillokkja awtomatikament jekk dak is-sinjal jew sors ta’ enerġija jiġrilu xi ħsara jew jiġi interrott.

7.2.3.2.3. Ritrattur li jillokkja f’emerġenza li jkollu sensittività multipla għandu jissodisfa r-rekwiżiti stabbiliti hawn fuq. Barra minn hekk, jekk wieħed mill-fatturi tas-sensittività ikun relatat mal-estrazzjoni taċ-ċinga, l-apparat għandu jillokkja meta l-aċċellerazzjoni taċ-ċinga tilħaq 1,5 g kif imkejla fl-assi tal-estrazzjoni taċ-ċinga.

7.2.3.2.4. Fit-testijiet imsemmija fil-paragrafi 7.2.3.2.1.1. u 7.2.3.2.3. ta’ hawn fuq, l-ammont ta’ estrazzjoni taċ-ċinga li jseħħ qabel ma r-ritrattur jillokkja ma għandux ikun ta’ aktar minn 50 mm, li jibdew mit-tul maħlul speċifikat fil-paragrafu 8.2.4.3.1. Fit-test imsemmi fil-paragrafu 7.2.3.2.1.2. ta’ hawn fuq, ir-ritrattur ma għandux jillokkja waqt il-50 mm ta’ estrazzjoni taċ-ċinga li jibdew mit-tul maħlul speċifikat fil-paragrafu 8.2.4.3.1. ta’ hawn taħt.

7.2.3.2.5. Jekk ir-ritrattur huwa parti minn ċinturin ta’ fuq il-ħoġor, il-forza ta’ ritrazzjoni taċ-ċinga ma għandhiex tkun ta’ inqas minn 7 N kif imkejla fit-tul liberu bejn il-manikin u r-ritrattur kif preskritt fil-paragrafu 8.2.4.1. Jekk ir-ritrattur huwa parti mit-trażżin tas-sider, il-forza ta’ ritrazzjoni ma għandhiex tkun ta’ inqas minn 2 N jew ta’ aktar minn 7 N, imkejla b’mod simili. Jekk iċ-ċinga tgħaddi minn gwida jew taljola, il-forza ta’ ritrazzjoni għandha titkejjel fit-tul liberu bejn il-manikin u l-gwida jew taljola. Jekk l-assemblaġġ jinkorpora apparat, li jitħaddem b’mod manwali jew b’mod awtomatiku, li ma jħallix li ċ-ċinga tinġibed lura għalkollox, dak l-apparat ma għandux ikun qed jaħdem meta jittieħed dan il-kejl.

7.2.3.2.6. Iċ-ċinga għandha tinġibed b’mod ripetut mir-ritrattur u titħalla tinġibed lura, fil-kundizzjonijiet preskritti fil-paragrafu 8.2.4.2., sakemm jiġu kompluti 40 000 ċiklu. Ir-ritrattur imbagħad għandu jiġi soġġett għall-kundizzjonijiet tat-tħaddim tat-test tat-temperatura indikati fil-paragrafu 8.2.8.1. u għat-test tal-korrużjoni deskritt fil-paragrafu 8.1.1. u għat-test tar-reżistenza għat-trab deskritt fil-paragrafu 8.2.4.5. Imbagħad għandu jerġa’ jikkompleta b’mod sodisfaċenti 5 000 ċiklu ieħor ta’ estrazzjoni u ritrazzjoni (jiġifieri 45 000 ċiklu b’kollox). Wara t-testijiet ta’ hawn fuq ir-ritrattur għandu jkompli jaħdem b’mod korrett u għandu jissodisfa r-rekwiżiti tal-paragrafi 7.2.3.2.1. sa 7.2.3.2.5. ta’ hawn fuq.

7.2.4. Ċineg

7.2.4.1. Wisa’

7.2.4.1.1. Il-wisa’ minima taċ-ċineg tat-trażżin għat-tfal li jiġu f’kuntatt mal-manikin għandha tkun ta’ 25 mm għall-gruppi 0, 0+ u I, u ta’ 38 mm għall-gruppi II u III. Dawn id-dimensjonijiet għandhom jitkejlu waqt it-test tas-saħħa taċ-ċinga preskritt fil-paragrafu 8.2.5.1., mingħajr ma titwaqqaf il-magna u b’tagħbija ugwali għal 75 fil-mija tar-rottura taċ-ċinga.

7.2.4.2. Is-saħħa wara l-ikkundizzjonar ambjentali

7.2.4.2.1. It-tagħbija tar-rottura taċ-ċinga għandha tiġi ddeterminata kif preskritt fil-paragrafu 8.2.5.1.2. ta’ hawn taħt, fuq żewġ kampjuni ta’ ċineg ikkundizzjonati kif preskritt fil-paragrafu 8.2.5.2.1.

7.2.4.2.2. Id-differenza bejn it-tagħbijiet tar-rottura taċ-ċinga taż-żewġ kampjuni ma għandhiex tkun ta’ aktar minn 10 fil-mija tal-akbar tagħbija tar-rottura taċ-ċinga fost it-tnejn imkejla.

7.2.4.3. Is-saħħa wara l-ikkundizzjonar speċjali

7.2.4.3.1. Fuq żewġ ċineg ikkundizzjonati kif preskritt f’waħda mid-dispożizzjonijiet tal-paragrafu 8.2.5.2. (għajr il-paragrafu 8.2.5.2.1.), it-tagħbija tar-rottura taċ-ċinga għandha tkun ta’ mhux inqas minn 75 fil-mija tal-medja tat-tagħbijiet iddeterminati fit-test imsemmi fil-paragrafu 8.2.5.1. ta’ hawn taħt.

7.2.4.3.2. Barra minn hekk, it-tagħbija tar-rottura ta-ċinga ma għandhiex tkun ta’ inqas minn 3,6 kN għat-trażżin tal-gruppi 0, 0+ u I, 5 kN għal dak tal-grupp II, u 7,2 kN għal dak tal-grupp III.

7.2.4.3.3. L-Awtorità tal-Approvazzjoni tat-Tip tista’ ma twettaqx wieħed jew aktar minn dawn it-testijiet jekk il-kompożizzjoni tal-materjal użat, jew l-informazzjoni diġà disponibbli, tirrendi dawn it-testijiet bħala mhux meħtieġa.

7.2.4.3.4. Il-proċedura tal-ikkundizzjonar għall-brix tat-tip 1 iddefinita fil-paragrafu 8.2.5.2.6. għandha titwettaq biss meta t-test tal-microslip definit fil-paragrafu 8.2.3. ta’ hawn taħt jagħti riżultat ta’ ogħla minn 50 fil-mija tal-limitu preskritt fil-paragrafu 7.2.2.5.1. ta’ hawn fuq.

7.2.4.4. Ma għandux ikun possibbli li ċ-ċinga sħiħa tinġibed minn ġo kwalunkwe aġġustatur, bokkla jew punt ta’ ankraġġ.

7.2.5. Apparat tal-qfil

7.2.5.1. L-apparat tal-qfil għandu jkun imwaħħal b’mod permanenti mat-trażżin għat-tfal.

7.2.5.2. L-apparat tal-qfil ma għandux inaqqas id-durabbiltà taċ-ċinturin għall-adulti u għandu jgħaddi mill-kundizzjonijiet tat-tħaddim tat-test tat-temperatura indikati fil-paragrafu 8.2.8.1.

7.2.5.3. L-apparat tal-qfil ma għandux jipprevjeni l-liberazzjoni rapida tat-tifel/tifla.

7.2.5.4. Apparati tal-Klassi A.

L-ammont ta’ żlieq tal-istrixxi ma għandux ikun ta’ aktar minn 25 mm wara t-test preskritt fil-paragrafu 8.2.6.1. ta’ hawn taħt.

7.2.5.5. Apparati tal-Klassi B.

L-ammont ta’ żlieq tal-istrixxi ma għandux ikun ta’ aktar minn 25 mm wara t-test preskritt fil-paragrafu 8.2.6.2. ta’ hawn taħt.

7.2.6. Speċifikazzjonijiet tal-partijiet ta’ twaħħil ISOFIX

Il-“partijiet ta’ twaħħil ISOFIX” u l-indikaturi tal-latching għandhom ikunu kapaċi jifilħu għal operazzjonijiet ripetuti u għandhom, qabel it-test dinamiku preskritt fil-paragrafu 8.1.3., jgħaddu minn test li jikkonsisti f’2 000 ±5 ċikli ta’ ftuћ u ta’ gћeluq f’kundizzjonijiet ta’ użu normali.

7.2.7. Il-partijiet ta’ twaħħil ISOFIX għandu jkollhom mekkaniżmu tal-illokkjar konformi mar-rekwiżiti speċifikati fil-punti (a) jew (b) li ġejjin:

(a) Ir-rilaxx tal-mekkaniżmu tal-illokkjar tas-sit komplut, għandu jirrikjedi żewġ azzjonijiet konsekuttivi, li l-ewwel waħda minnhom trid tkun għadha tkompli filwaqt li qed isseħħ it-tieni waħda; jew

(b) Il-forza biex tinfetaħ il-parti ta’ twaħħil ISOFIX għandha tkun ta’ mill-inqas 50 N meta tiġi ttestjata kif preskritt fil-paragrafu 8.2.9. ta’ hawn taħt.

8. DESKRIZZJONI TAT-TESTIJIET ( 4 )

8.1. Testijiet tat-trażżin assemblat

8.1.1. Korrużjoni

8.1.1.1. Il-partijiet tal-metall tat-trażżin għat-tfal għandhom jitpoġġew f’kompartiment tat-test kif preskritt fl-Anness 4. Fil-każ ta’ trażżin għat-tfal li jinkorpora ritrattur, it-tul taċ-ċinga għandu jinħall kollu għajr għal 100 ± 3 mm. Għajr għal interruzzjonijiet qosra li jistgħu jkunu neċessarji, pereżempju għall-kontroll tas-soluzzjoni tal-melħ u biex din timtela’ mill-ġdid, it-test tal-esponiment għandu jipproċedi kontinwament għal perjodu ta’ 50 ±0,5 siegħa.

8.1.1.2. Meta jitlesta t-test tal-esponiment, il-partijiet tal-metall tat-trażżin għat-tfal għandhom jiġu maħsula bil-mod, jew jiġu mgħaddsa f’ilma nadif b’temperatura ta’ mhux aktar minn 38 °C biex jitneħħa kwalunkwe depożitu tal-melħ li seta’ fforma u mbagħad jitħallew jinxfu b’temperatura ambjentali ta’ bejn 18 u 25 °C għal 24 ± 1 siegħa qabel l-ispezzjoni f’konformità mal-paragrafu 7.1.1.2. ta’ hawn fuq.

8.1.2. Qlib ta’ taħt fuq

8.1.2.1. Il-manikin għandu jiġi mgħammar b’wieħed mill-apparati tal-applikazzjoni tat-tagħbija kif xieraq, u kif deskritt fl-Anness 23. Il-manikin għandu jitqiegħed fit-trażżin installat f’konformità ma’ dan ir-Regolament fejn jitqiesu l-istruzzjonijiet tal-manifattur u bil-laxkezza standard kif speċifikat fil-paragrafu 8.1.3.6. ta’ hawn taħt, applikata għas-sistemi kollha b’mod identiku.

8.1.2.2. It-trażżin għandu jintrabat mas-sit tat-test jew mas-sit tal-vettura. Is-sit kollu għandu jiddawwar madwar assi orizzontali li joqgħod fil-pjan medjan lonġitudinali tas-sit f’angolu ta’ 540° +/- 5° b’veloċità ta’ 2-5 grad/sekonda u mwaqqaf f’din il-pożizzjoni. Għall-finijiet ta’ dan it-test, l-apparat maħsub biex jintuża f’karrozzi speċifiċi jista’ jitwaħħal mas-sit tat-test deskritt fl-Anness 6.

8.1.2.3. F’din il-pożizzjoni statika maqluba, massa ekwivalenti għal erba’ darbiet dik tal-manikin, b’tolleranza ta’ -0/+5% fir-rigward tal-mases nominali tal-manikini kif indikati fl-Anness 8, għandha tiġi applikata vertikalment ’l isfel fi pjan perpendikulari mal-assi tar-rotazzjoni flimkien mal-manikin bl-utilizzazzjoni tal-apparat għall-applikazzjoni tat-tagħbija deskritt fl-Anness 23. It-tagħbija għandha tiġi applikata b’mod ikkontrollat gradwalment b’rata li ma taqbiżx l-aċċellerazzjoni gravitazzjonali jew 400 mm/min. Żomm it-tagħbija massima preskritta għal durata ta’ 30 -0/+5 sekonda.

8.1.2.4. Neħħi t-tagħbija b’rata ta’ mhux aktar minn 400 mm/min u kejjel l-ispostament.

8.1.2.5. Dawwar is-sit kollu għal 180° biex tirritorna fil-pożizzjoni tal-bidu.

8.1.2.6. Dan iċ-ċiklu tat-test għandu jerġa’ jitwettaq b’rotazzjoni fid-direzzjoni kuntrarja. Bl-assi tar-rotazzjoni fil-pjan orizzontali u f’angolu ta’ 90° ma’ dak taż-żewġ testijiet preċedenti, il-proċedura għandha terġa’ tiġi ripetuta fiż-żewġ direzzjonijiet tar-rotazzjoni.

8.1.2.7. It-testijiet għandhom jitwettqu billi jintużaw kemm l-iżgħar kif ukoll l-akbar manikini xierqa għall-grupp jew għall-gruppi li għalih(om) huwa maħsub l-apparat tat-trażżin.

Mhu permess l-ebda aġġustament tal-manikin jew tas-sistemi tat-trażżin għat-tfal waqt iċ-ċiklu tat-test komplut.

8.1.3. Testijiet dinamiċi

8.1.3.1. Testijiet fuq it-trolley u s-sit tat-test

8.1.3.1.1. Li jħares ’il quddiem

8.1.3.1.1.1. It-trolley u s-sit tat-test użati fit-test dinamiku għandhom jissodisfaw ir-rekwiżiti tal-Anness 6 ta’ dan ir-Regolament, u l-proċedura tal-installazzjoni għat-test dinamiku tal-ħbit għandha tkun f’konformità mal-Anness 21.

8.1.3.1.1.2. It-trolley għandu jibqa’ orizzontali il-ħin kollu waqt id-deċellerazzjoni jew l-aċċellerazzjoni.

8.1.3.1.1.3. Apparati tad-deċellerazzjoni jew tal-aċċellerazzjoni

L-applikant għandu jagħżel li juża wieħed minn dawn iż-żewġ apparati:

8.1.3.1.1.3.1. Apparat tat-test tad-deċellerazzjoni:

Id-deċellerazzjoni tat-trolley għandha tinkiseb billi jintuża l-apparat preskritt fl-Anness 6 ta’ dan ir-Regolament jew kwalunkwe apparat ieħor li jagħti riżultati ekwivalenti. Dan l-apparat għandu jkollu l-prestazzjoni speċifikata fil-paragrafu 8.1.3.4. u indikata hawn taħt:

Għall-impatt frontali, it-trolley għandu jiġi mbottat ’il quddiem b’tali mod li, fil-bidu tat-test, il-veloċità tiegħu tkun 50 + 0 - 2 km/h u l-kurva tal-aċċellerazzjoni tiegħu ma toħroġx ’il barra mill-erja skura tal-graff fl-Appendiċi 1 tal-Anness 7. Għall-impatt minn wara, it-trolley għandu jiġi mbottat b’tali mod li, fil-bidu tat-test, il-veloċità tiegħu tkun 30 +2 -0 km/h u l-kurva tal-aċċellerazzjoni tiegħu ma toħroġx ’il barra mill-erja skura tal-graff fl-Appendiċi 2 tal-Anness 7.

It-testijiet li jsiru b’veloċità ogħla u/jew b’aċċellerazzjoni li taqbeż il-limitu ta’ fuq tal-erja skura għandhom jitqiesu bħala sodisfaċenti jekk is-sistema tat-trażżin għat-tfal tissodisfa r-rekwiżiti tal-prestazzjoni għat-test.

It-testijiet li jsiru b’aċċellerazzjoni aktar baxxa għandhom jitqiesu bħala sodisfaċenti biss jekk il-kurva tal-aċċellerazzjoni taqsam il-limitu inferjuri tal-erja skura għal perjodu kumulattiv ta’ mhux aktar minn 3 ms.

Sabiex jissodisfa r-rekwiżiti ta’ hawn fuq, is-Servizz Tekniku għandu juża massa tat-trolley (mgħammar bis-sit tiegħu), kif speċifikat fil-paragrafu 1 tal-Anness 6, ikbar minn 380 kg.

8.1.3.1.1.3.2. Apparat tat-test tal-aċċellerazzjoni:

Kundizzjonijiet għall-ittestjar dinamiku:

Għall-impatt frontali, it-trolley għandu jiġi mbottat ’il quddiem b’tali mod li, waqt it-test, il-bidla fil-veloċità totali tiegħu ΔV tkun 52 + 0 – 2 km/h u l-kurva tal-aċċellerazzjoni tiegħu ma toħroġx ’il barra mill-erja skura tal-graff fl-Appendiċi 1 tal-Anness 7 u tibqa’ ’l fuq mis-segment iddefinit mill-koordinati (5 g, 10 ms) u (9 g, 20 ms). Il-bidu tal-impatt (T0) huwa ddefinit, skont l-istandard ISO 17373 għal livell ta’ aċċellerazzjoni ta’ 0,5 g. Għall-impatt minn wara, it-trolley għandu jiġi mbottat ’il quddiem b’tali mod li, waqt it-test, il-bidla fil-veloċità totali tiegħu ΔV tkun 32 +2 -0 km/h u l-kurva tal-aċċellerazzjoni tiegħu ma toħroġx ’il barra mill-erja skura tal-graff fl-Appendiċi 2 tal-Anness 7 u tibqa’ ’l fuq mis-segment iddefinit mill-koordinati (5 g, 5 ms) u (10 g, 10 ms). Il-bidu tal-impatt (T0) huwa ddefinit, skont l-istandard ISO 17373 għal livell ta’ aċċellerazzjoni ta’ 0,5 g.

Minkejja li jiġu ssodisfati dawn ir-rekwiżiti ta’ hawn fuq, is-Servizz Tekniku għandu juża massa tat-trolley (mgħammar bis-sit tiegħu), kif speċifikata fil-paragrafu 1. tal-Anness 6, b’valur ogħla minn 380 kg.

Madankollu, jekk dawn it-testijiet ta’ hawn fuq jitwettqu b’veloċità ogħla u/jew il-kurva tal-aċċellerazzjoni taqbeż il-livell superjuri tal-erja skura u t-trażżin għat-tfal jissodisfa r-rekwiżiti, it-test għandu jitqies bħala sodisfaċenti.

8.1.3.1.1.4. Għandhom jitkejlu dawn li ġejjin:

8.1.3.1.1.4.1. Il-veloċità tat-trolley immedjatament qabel l-impatt (għal slitti tad-deċellerazzjoni biss, meħtieġa għall-kalkolu tad-distanza tal-waqfien),

8.1.3.1.1.4.2. Id-distanza tal-waqfien (għal slitti tad-deċellerazzjoni biss), li tista’ tiġi kkalkulata bl-integrazzjoni